Hitna pomoć na 112: Jedan telefonski broj za celu Srbiju - OGLASNA TABLA - INFO\n25 августа, 2019 0542\nU istoriju odlazi klasično pozivanje Hitne pomoći, već će se na mnogo brži i efikasniji način reagovati kada je potrebno. Ovu informaciju potvrdili su za „Blic“ u Ministarstvu zdravlja.\n– Kako bi se napravila bolja organizacija rada u Hitnoj službi i kako bi se podigla efikasnost, uvodi se jedinstveni pozivni broj, poput onog u Nemačkoj 112. Na taj način znaće se koja ekipa Hitne pomoći je najbliža i ona će se istog momenta uputiti ka ugroženom pacijentu. Bilo da se nesreća desi na autoputu, u gradu, selu, na bilo kom mestu u Srbiji, ubuduće će svi pozivi ići preko jedinstvenog pozivnog broja – kažu za „Blic“ u Ministarstvu zdravlja.\nHitna pomoć u Srbiji trenutno funkcioniše tako da postoje četiri Zavoda za hitnu medicinsku pomoć, u Beogradu, Novom Sadu, Nišu i Kragujevcu, i ostale Službe hitne pomoći koje se nalaze u drugim gradovima. Kako je zakonom predviđeno, u zgradi Hitne pomoći uvek se nalazi najmanje jedan lekar. Čak i da dobije poziv da ode na teren, on to ne sme da uradi sve dok ga ne zameni kolega koji je na dežurstvu ili je pripravan, odnosno dok se ne pojavi lekar koji će preuzeti posao.\nDr Snežana Radivojević, pomoćnik direktora Hitne pomoći u Nišu, kaže za „Blic“ da su službe hitne pomoći dobro organizovane.\n– Koliko će lekara biti angažovano u službi, zavisi od pokrivenosti i broja stanovnika na teritoriji koju pokrivaju. Mi kao Zavod funkcionišemo besprekorno i ima nas u dovoljnoj meri – kaže Radivojevićeva.\n– Kada se bude uveo broj 112, on će veoma koristiti strancima – kaže Radivojevićeva.\nMinistar zdravlja Zlatibor Lončar tvrdi da tragedija na Vlasinskom jezeru, kada je preminula devojčica, nema veze sa funkcionisanjem sistema rada u zdravstvu, te da je Hitna pomoć iz Surdulice preuzela devojčicu za svega 12 minuta, što je medijima potvrdio i otac devojčice. „Prema prvim nalazima obdukcije, devojčica bila u teškom stanju.\nU tom roku hitnoj pomoći teško bi bilo i u većim gradovima da stignu, bez obzira na veći broj ekipa. Postavlja se pitanje da se dete našlo i u najsavremenijoj beogradskoj i evropskoj bolnici šta bi tada moglo da se učini“, izjavio je Lončar.\nIzvor: Blic, Ivana Anđelković/Foto: TopPres, ilustracija\nNestabilno i toplo, do 33 stepena


Potpisan sporazum o zajedničkoj kontroli na prelazu Preševo-Tabanovce - Pluton Logistics\n14/07/2019 14/07/2019 marko\tcarinski terminal Preševo, granični prelaz Preševo, granični prelaz Srbija Makedonija, granični prelaz Tabanovci, Makedonija, Tabanovce, Tabanovci\nMinistri unutrašnjih poslova, Nebojša Stefanović i Oliver Spasovski, su u ime Srbije i Severne Makedonije potpisali 12. jula 2019. godine Sporazum o uspostavljanju zajedničkih kontrola na međunarodnom graničnom prelazu Preševo-Tabanovce preko koga se odvija promet putnika i svih vrsta robe.\nNezaobilazna karika dobrog funkcionisanja svakog prelaza je profesionalno organizovana carinska služba, pa su se zbog toga na sastanku susreli i pandani iz carinskih administracija dve zemlje,direktori Uprava carina Srbije i Severne Makedonije, Miloš Tomić i Gjoko Tanasoski.\nPredstavnici Uprave carina Srbije, direktor Miloš Tomić i zamenik Veselin Milošević su iskoristili priliku da izraze svoju punu podršku ideji o uvođenju zajedničkih kontrolaza čiju implementaciju je carinska služba Srbije potpuno spremna.\nU ovom trenutku na graničnom prelazu Preševo, sa srpske strane granice, ubrzano se radi na proširenju ostrva na kojima se nalaze kontrolne kabine. Predviđeno je da na tom mestu bude postavljeno 6 kućica za rad pograničnih službi u putničkom prometu, dok se dve kabine za kontrolu teretnih vozila proširuju.\nPotpisivanjem Sporazuma o uspostavljanju zajedničkih kontrola na graničnom prelazu Preševo – Tabanovce, inicijativa koja je prošle godine potekla od predsednika Srbije i premijera Severne Makedonije dobila je i formalni okvir, a primena se očekuje nakon ispunjavanja infrastrukturnih i tehničkih uslova, što bi moglo biti već početkom narednog meseca.\n← Ove projekte u rečnom saobraćaju finansira EIB\nHrvatska od 2022. uvodi novi vid plaćanja putarina →\n27/06/2016 22/04/2017 marko


Više od parafiranja, manje od potpisivanja\nBrisel, sednica ministara spoljnih poslova EU na kojoj je Srbiji ponuđen "privremeni politički sporazum", 28. januara 2008\nŠta zapravo predstavlja politički sporazum koji je Brisel ponudio Beogradu, u odnosu na Sporazum o stabilizaciji i pridruživanju i kakve bi to refleksije moglo da ima na drugi krug predsedničkih izbora?\nEvropska unija prelaznim sporazumom praktično je ponudila Srbiji da bude članica Unije, ocenio je potpredsednik Vlade Srbije Božidar Đelić. Sve zemlje Unije su stale iza toga da Srbija postane ravnopravna članica te zajednice istakao je Đelić i dodao da nakon drugog kruga predsedničkih izbora 3. februara očekuje mandat građana koji bi omogućio potpisivanje prelaznog političkog sporazuma 7. februara.\n“Ovaj sporazum koji nam nudi EU se tiče i ekonomije, omogućiće jačanje naše privrede. On se takođe tiče slobode, jer nam nudi ukidanje viza i, napokon, EU nudi naročito mladima, studentima da mnogo veći broj njih ide i studira u EU. Uz vize to pokazuje da svi, a naročito mladi imaju mnogo da dobiju kroz dalje približavanje naše zemlje EU.”\nPrelazni politički sporazum predstavlja više od parafiranog Sporazuma o pridruživanju EU, a manje od njegovog potpisivanja, izjavio je ministar za rad i socijalna pitanja Rasim Ljajić. On je istakao da je ponuđeni sporazum jasan signal da su za Srbiju vrata EU otvorena, ali da i sama Srbija mora učiniti nekoliko važnih stvari. Ljajić je precizirao da se najpre mora postići saglasnost da li Srbija želi u EU, kao i okončati saradnja sa Haškim Tribunalom. Na pitanje da li bi ponuđeni politički sporazum mogao da ima refleksije na drugi krug predsedničkih izbora Ljajić je rekao da EU jučerašnjom ponudom šalje signal da u Srbiji želi demokratskog partnera:\n“Jasno je da i ponuđeni sporazum između redova čitan znači da i EU želi da sačeka rezultate izbora 3. februara. Ukoliko ti rezultati budu takvi da pobedi kandidat koji se protivi ulasku u EU, onda od tog posla neće biti ništa pa ni od ovog ponuđenog sporazuma. Naprosto to nije sada nikakva podrška ovom ili onom kandidatu, niti je to zastrašivanje građana, niti je to bilo kakva ucena. Jednostavno, ako želite da budete deo Evrope, onda morate da prihvatite pravila političke igre koja u toj Evropi važe. To u konkretnom slučaju ne važi za kandidata Srpske radikalne stranke, to nije moja ocena, to je ocena apsolutno većine zemalja u EU”.\nSociolog Zagorka Golubović kaže da potez EU razume kao žzelju da se učini ustupak pred drugi krug predsedničkih izbora, da je pozitivno što je akcenat stavljen na ekonomska pitanja, ali i naglašava da bi veću korist od ovakvog razvoja situacije mogao da ima kandidat Radikala Tomislav Nikolić:\n“Mislim da oni ne poznaju dovoljno situaciju kod nas, da recimo ovo tvrdoglavo insistiranje Holandije da se ne potpiše Sporazum o pridruživanju je neka vrsta ucene.Ako oni ucenjuju da se to ne potpiše dok se Ratko Mladić ne uhvati, onda nažalost daju se šanse Nikoliću da pobedi na ovim izborima I da se mo vratimo nazad. Koliko će ovo biti dovoljna zamena za odustajanje od toga da se pre izbora za predsednika u drugom krugu potpiše definitivno Sporazum o pridruživanju nisam sigurna”.\nPolitički sporazum, koji je Brisel ponudio Beogradu, jedino je moguće rešenje koje je EU mogla da ponudi i Srbiji i samoj sebi i atlantskim partnerima, kaže za naš program Jelena Milić, direktorka Centra za evroatlantske studije. Ona smatra da je reč o takozvanom faznom potisivanju Sporazuma o pridruživanju i da ponuđeni paket sadrži većinu elemenata Sporazuma, kao i da se na taj način zaobilazi politički segment koji je za Beograd bio sporan.\n“Na taj način se izbegava priča oko toga da li sporazum podrazumeva Rezoluciju 1244 i da li bi dolazak misije ugorzio sporazum. Ono što je dobro, to je da politički sporazum sadrži sve elemente ekonomskog dela i da ipak daje međunarodnim finasijerima podsticaj da se u Srbiji u tom smislu nešto adekvatno dešava, da postoje objektivne geopolitičke okolnosti koje možda otežavaju da se on sada realizuje na jednostavan i pun način”.\nJelena Milić naposletku zaključuje da je ponuđeni prelazni politički sporazum koji je Brisel ponudio Beograd pre svega reakcija na pojedine izjave koje su dolazile iz dela vladajuce koalcije u Srbiji.\n“Došlo bi do tog konsensusa da nije bilo među evropskim partnerima straha da se desi jedan presedan, a to je da se jednoj zemlji ponudi da potpiše sporazum pa da ona onda odbije, a videli smo sve ove najave ministra Slobodana Samardžića, zbog rasparve kako će misija EU doci na Kosovo. Mislim da je trenutno najzaslužniji što mi ceo sporazum nismo dobili taj deo pregovaračkog tima”.


Izgradnja vrtića "Srbija" u Gorici u završnoj fazi (Foto) | Trebinje Live\nIzgradnja dječijeg vrtića "Srbija" u trebinjskom naselju Gorica je u završnoj fazi, a očekuje se da će jedno od najsavremenijih i najopremljenijih obdaništa u Republici Srpskoj u septembru biti spremno da primi prve mališane.\nIzgradnju vrtića u Gorici finansirala je Vlada Srbije sa oko milion KM, a grad Trebinje je učestvovao sa oko 100.000 KM.\nAleksandar Vukanović, direktor ustanove za predškolsko vaspitanje i obrazovanje djece "Naša radost" u okviru koje će funkcionisati i novoizgrađeni vrtić, rekao je Srni da je danas počelo postavljanje mobilijara u dvorištu vrtića, te da su unutrašnji radovi u završnoj fazi.\n"Nabavljen je kvalitetan namještaj, prilagođen mališanima, igračke i drugi rekviziti koji će doprinijeti kvalitetnom boravku u ovoj vaspitnoobrazovnoj ustanovi", kaže Vukanović i dodaje da će u septembru objekat u potpunosti biti spreman da primi mališane.\nVukanović je naveo da je kapacitet vrtića osamdesetoro djece uzrasta od jedne do šest godina.\n"Sve je u vrtiću prilagođeno ovim uzrasnim kategorijama i nadamo se da će ova ustanova biti primjer za izgradnju budućih", istakao je Vukanović.\nOn je podsjetio da je u toku upis u ovaj, ali i u druge vrtiće ove javne ustanove koji će trajati do kraja juna.


Dečije kopačke za fudbal na tvrdoj podlozi adidas X GHOSTED.3 FG LACEELESS K dečije kopačke za fudbal na tvrdoj podlozi će im dati neverovatnu eksplozivnost i brzinu.\nDečije kopačke za fudbal na tvrdoj podlozi\nadidas X GHOSTED.3 FG LACEELESS K dečije kopačke za fudbal na tvrdoj podlozi će im dati neverovatnu eksplozivnost i brzinu.\nGornji deo sačinjen od Speedskin materijala koji je izuzetno lagan i izdržljiv, ima i rastegljiv jezik koji im dozvoljava brzo obuvanje i izuvanje.\nOve kopačke imaju niski profil i Clawcollar rub koji ne dozvoljava njihovom stopalu da se pomera unutar kopačke, a istovremeno ne pokriva njihov članak kako bi imali maksimalnu kontrolu nad loptom.\nNeka oni povedu svoj tim do pobede u adidas X GHOSTED.3 FG LACELESS K dečijim kopačkama za fudbal.


Sarajevska policija traga za sandžaklijom zbog pokušaja ubistva - IndeksOnline.rs\nNaslovna REGION Bosna i Hercegovina Sarajevska policija traga za sandžaklijom zbog pokušaja ubistva\nSarajevska policija traga za sandžaklijom zbog pokušaja ubistva\nIako je prošlo više od dva meseca, sarajevska policija još nije ušla u trag Edinu Fazliću, nasilniku iz Priboja koji je naneo teške tjelesne povrede uposlenicima u JP Ceste FBiH, Draganu Treboviću i Edinu Skenderagiću.\nZa Fazlićem, kojem se na teret stavlja pokušaj ubistva i nanošenje teške telesne povrede, potraga je raspisana nedugo nakon što je 2. aprila izazvao tuču u pomenutom preduzeću u koje je došao da “obavi razgovor” sa Trebovićem, bivšim izvršnim direktorom finasija, a sada konsultantom u ovom preduzeću.\nPrepirka između dvojice muškaraca je prerasla u fizički obračun kada je Fazlić nasrnuo na Trebovića. U sve se umešao i Skenderagić, koji je pokušao da spreči dalju svađu i tuču.\nMeđutim, Fazlić je posegnuo za nožem te Skenderagiću naneo više ubodnih rana. Skenderagić je odmah prebačen i zadržan na lečenju u Opštoj bolnici “Prim. Dr. Abdulah Nakaš”, dok je Trebović zbog teških povreda smešten na Kliniku za maksilofacijalnu hirurgiju KCUS-a.\nFazlić se dao u beg i do danas nije uhapšen. Policija je privodila njegovog brata Kenana Fazlića, za kojeg je utvrđeno da nije učestvovao u tuči, već je došao sa bratom do zgrade JP Ceste FBiH, gdje ga je i čekao.\nNakon saslušanja u policiji i Tužilaštvu KS on je pušten na slobodu.\nPrethodni tekstMerkel odbacila tvrdnju da kriminal raste zbog migranata\nSledeći tekstReprezentativci Tunisa “uče” El-Fatihu pred meč sa Englezima (VIDEO)


Slabiji zemljotres pogodio Kragujevac\nZemljotres jačine tri do četiri stepena Merkalijeve skale pogodio je Kragujevac juče u 9.36 časova, a prema dosadašnjim saznanjima nema oštećenja objekata, rečeno je Tanjugu u Centru za obaveštavanje u tom gradu.\nRaspust uz knjigu\nIako đaci raspust najradije provode u igri i razbibrizi, stručnjaci smatraju da je neophodno da se znanje stečeno u školi obnavlja i praktično primenjuje, da se ne bi svakog septembra kretalo ispočetka.\nBesplatno lečenje retkih bolesti\nOd naredne godine Ministarstvo zdravlja će finansirati lečenje pacijenata koji boluju od retkih bolesti. Procenjuje se da u Srbiji pola miliona građana živi sa nekom retkom bolešću.\nNovi red vožnje zbog početka škole\nOd danas počinje zamena zamena legitimacija za učenike srednjih škola i studenata, kao i prodaja markica. Od ponedeljka autobusi javnog prevoza saobraćaće po novom redu vožnje, kada prestaje da važi letnji red vožnje.\nStudenti drugog reda\nStrana 2098 od 2213


- Tržište ljekova je neregulisano, pa je zato Fond za zdravstvo pokrenuo inicijativu za uređivanje farmaceutske politike i tržišta ljekova, odnosno promjenu dosadašnjeg modela nabavke medikamenata u Crnoj Gori. Osnovni problem je stalan porast potrošnje ljekova, te neizjednačenost javnih (Montefarmovih) i privatnih apoteka. Naša inicijativa ima za cilj da se Montefarmove apoteke stave u ravnopravan položaj sa privatnim, odnosno da snabdijevanje ljekovima i za njih ide po tržišnim uslovima, a ne kao do sada preko javnih nabavki. Model javnih nabavki bio bi zadržan kod snabdijevanja opštih bolnica - kazao je direktor Fonda zdravstva Crne Gore Sead Čirgić...\nDr sci Velimir Milošević, gastroenterohepatolog Klinički centar Crne Gore Kolorektalni karcinom ili karcinom debelog crijeva i rektuma (CRC) je najčešći gastrointestinalni karcinom, drugi po učestalosti karcinom kod žena i treći po učestalosti kod muškaraca. Sa preko milion novootkrivenih slučajeva svake godine, i činjenicom da oko pola miliona ljudi svake godine umre od ove bolesti, CRC predstavlja na globalnom nivou značajan dio tereta koji sa sobom nosi morbiditet i mortalitet malignih bolesti...


sednica SO Prijepolje Archives - PPmedia\nNakon gotovo tromesečne pauze predsednica Skupštine opštine Prijepolje Stana Marković zakazala je za sredu 26. septembar osamnaestu sednicu lokalnog parlamenta. Predloženi dnevni red obuhvata jedanaest tačaka među kojima su i rebalans budžeta, usvajanje Plana detaljne regulacije za Šehovića Polje i pokretanje postupka za donošenje novog Statuta opštine Prijepolje. Odbornici bi trebalo i da sadašnjoj direktorici […]\nadminpp033 Нема коментара 22 септембра, 2018 9:04 am\nOdbornik u Skupštini opštine Prijepolje Vukosav Tomašević zatražio je na osnovu Poslovnika SO, održavanje vanredne sednice Skupštine opštine sa tačkom dnevnog reda: „Aktuelna situacija u Prijepolju povodom protesta proizvođača malina“. – Skupština opštine kao najviši organ vlasti treba i mora da razmotri aktuelna zbivanja i situaciju u opštini, utvrdi i naloži mere iz svoje nadležnosti […]\nadminpp033 Нема коментара 5 јуна, 2018 3:21 pm\nadminpp033 Нема коментара 7 децембра, 2017 5:26 pm\nPod lupom odbornika našao se rad Komunalnog preduzeća, Opštinske uprave i Veća\nOdbornici Skupštine opštine Prijepolje na današnjoj sednici razmatrali su izveštaj o radu Javnog komunalnog preduzeća „Lim“ kao i srednjoročne i dugoročne planove ovog preduzeća. Pod lupom odbornika našli su se i izveštaji o radu Opštinske uprave i Opštinskog veća za prošlu godinu. Povodom nastupajućeg Dana opštine Prijepolje odbonici su doneli odluku o dodeli nagrada i […]\nadminpp033 Нема коментара 3 јула, 2017 6:14 pm\nPrijepolje: Sutra zaseda lokalni parlament\nOdbornici Skupštine opštine Prijepolje na sutrašnjoj sednici razmatraće izveštaj o radu, kao i srednjoročne i dugoročne planove Javnog komunalnog preduzeća “Lim”, kao i izveštaj o radu Opštinske uprave za 2016. godinu. Kako saznajemo kao dopuna dnevno reda naćiće se i odluka o dodeli priznanja zaslužnim pojedinicima i institucija koje će biti uručene na Dan opštine. […]\nadminpp033 Нема коментара 2 јула, 2017 11:19 am\nPrijepolje (video): Incident na skupštinskom zasedanju\nNa zasedanju lokalnog parlamenta u Prijepolju koji je sazvan po hitnom postupku došlo je do incidenta u kojem su se sukobili šefovi odborničkih grupa opozicije i predsednik opštine Dragoljub Zindović. U saopštenje koje je izdala odbornička grupa Dveri traži se izvinjenje predsednice lokalnog parlamenta. Sa druge strane predsednica skupštine Stana Marković tvrdi da je incident […]\nadminpp033 Нема коментара 17 новембра, 2016 12:42 pm\nPrijepolje: Izmena Statuta i ponovni izbor vd direktora Centra za socijalni rad obeležili današnje zasedanje\nPrijepoljski lokalni parlament danas je održao sednicu sazvanu po hitnom postupku gde se na dnevnom redu našlo 11 tačaka. Osnovni razlog zakazivanja sednice po hitnom postupku, kako je rekao predsednik opštine Prijepolje Dragoljub Zindović jeste izbor novog Štaba za vanredne situacije, te usklađivanje pojedinih tačaka sa određenim državnim zakonskim aktima. Početak današnje sednice Skupštine opštine […]\nadminpp033 Нема коментара 15 новембра, 2016 7:50 pm\nPrijepolje: Umesto na Gradski stadion odbornici u utorak idu u skupštinske klupe\nFudbalski klub Polimllje u utorak 15. novembra svali veliki jubilej, 90 godina svog postojanja. Poziv da uveliča proslavu prijepoljskog zonaša prihvatio je višestruki šampion Srbije, beogradski Partizan, koji će sa fudbalerima Polimlja odmeriti snage na Gradskom stadionu od 13h. Da je Prijepolje specifična sredina po mnogo čemu pokazuje i dokazuje ovdašnji lokalni parlament, pa će […]\nadminpp033 2 коментара 11 новембра, 2016 8:03 pm\nPredsednica Skupštine opštine Stana Marković, zakazala je treću po redu sednicu lokalnog parlamenta koja će se održati u sredu 3. avgusta. Na dnevnom redu je 17 tačaka a odbornici će imati priliku da čuju finansijske i izveštaje o radu javnih preduzeća i ustanova u 2015. godini. Analizu poslovanja sa finansijskim izveštajem izložiće JKP „Lim“, JP […]\nadminpp033 Нема коментара 2 августа, 2016 2:33 pm


Професори – Средња школа "Никола Тесла" – Бољевац\nOdržan seminar „Podrška nastavnicima i učenicima u prevenciji nasilja“\nObjavljeno: 3. februara 2018. 13. februara 2018. godine\nU okviru programa stručnog usavršavanja nastavnika u našoj školi je u petak, 2. februara, održan seminar „Podrška nastavnicima i učenicima u prevenciji nasilja“. Seminar su vodile Aleksandra Jovankin Aleksić i Marsela Eskenazi Milutinović, pedagozi iz Poljoprivredno-hemijske škole „Dr Đorđe Radić“ iz Kraljeva. Na seminaru se govorilo o zakonskim regulativama o zaštiti učenika od nasilja, nasilju u […]\n„Zamena uloga“ profesora i učenika\nObjavljeno: 10. novembra 2017. 26. novembra 2017. godine\nU sredu, 8. decembra, u našoj školi održana je „zamena uloga“, kada su na jedan dan učenici postali profesori, a profesori su se prisetili kako izgleda vratiti se u školske klupe. Shvatajući ozbiljnost i profesionalnost posla prosvetnih radnika, učenici naše škole su vrlo dobro pripremili nastavne jedinice iz predmeta koje vole i održali časove svojim […]\nSvetski dan jezika obeležen u našoj školi\nObjavljeno: 27. septembra 2017. 9. oktobra 2017. godine\nRadionica povodom Svetskog dana jezika, 26. septembra, održana je u školskoj biblioteci. Diskusiju o značenju maternjeg i stranog jezika u svakodnevnom životu vodilo je 16 učenika i 9 profesora. Učenici su, na zahtev profesora, iznosili svoje mišljenje o mogućem unapređenju nastave i inovacijama vezanim za časove jezika. Svetski dan jezika se obeležava od 26. seprembra 2001. […]\nPoseta Narodnoj banci i Narodnoj skupštini Srbije\nUčenici su 26. februara posetili Narodnu banku Srbije i Narodnu skupštinu Republike Srbije u Beogradu. U jednodnevnom izletu 109 učenika i 6 profesora posetilo je ove dve institucije. Kao poklon od Narodne banke Srbije dobili su novčanicu sa svojim likom.


Pčelari na okupu – Beogradski sajam\nXII Državni pčelarski sajam počeo je s radom u subotu, 1. februara 2020, u hali 2 Beogradskog sajma, a trajaće do nedelje, 2. februara. Organizator ove ugledne međunarodne manifestacije je Savez pčelarskih organizacija Srbije.\nSajam je prilika da se, pored meda i drugih pčelinjih proizvoda, po najpovoljnijim uslovima nabave i kompletna pčelarska oprema i repromaterijali, а posetioci tokom sajma mogu da uživaju u veoma raznovrsnom izložbenom, obrazovnom, promotivnom, privrednom i turističkom sadržaju i programu.\nPored izlagačkog i takmičarskog dela, organizator je predvideo i više stručnih panela i seminara. Tako su već za subotu planirani međunarodni stručni seminar posvećen „Novim istraživanjima o varoi, biotehničkoj kontroli varoe i najnovijim trendovima u suzbijanju varoe“ i razgovori stručnjaka sa pčelarima, dok će nedelja biti u znaku takmičarskog predstavljanja a potom i proglašenja najboljih inovacija u oblasti pčelarstva.\nUlaznica za posetioce košta 350 dinara (članovi SPOS-a sa identifikacionom karticom ulaze besplatno), a parking u krugu sajma plaća se 150 dinara po satu.\nBeogradski sajam2020-02-01T12:04:06+02:0001.02.2020.|Pčelarski sajam|


MyCity » IT dešavanja u svetu » Blokirani blogovi koji šire mržnju\nPoslao: 20 Jul 2006 21:39\nIndija je zabranila pristup do 17 internet sajtova i blogova uz obrazloženje da oni propovedaju versku mržnju, izjavio je zvaničnik indijskog ministarstva za komunikacije Gulšan Rai.\nPojedini internet provajderi su, međutim, žureći da ispune nalog vlasti u Nju Delhiju, naprosto blokirali pristup čitavim domenima, kao što je blogspot.com, i tako sprečili razgledanje hiljada blogova koji se na njima nalaze.\nIndijska vlada je poslala provajderima liste sajtova i blogova koje treba blokirati u interesu bezbednosti zemlje. To je učinjeno 13. jula, dva dana posle sedmostrukog bombaškog napada u toj zemlji u kojem je poginulo više od 180 ljudi.\nGulšan Rai, koji je pri ministarstvu komunikacija zadužen za kompjutersku bezbednost, rekao je, međutim, da zabrana nije reakcija na ove napade.\n"Ti blogovi okreću muslimane protiv ne-muslimana", objasnio je on.\nBlogeri su sa ogorčenjem reagovali na vladine mere. Prma njihovim rečima, na delu je erozija prava na slobodu govora. Oni sa sumnjom gledaju na izbor sajtova koji su obuhvaćeni zabranom. "Ako ovo nije cenzura, ne znam šta jeste", napisala je blogerka Neha Visvanatan na sajtu www.withinandwithout.com.\nNekoliko zabranjenih blogova, poput exposingtheleft.blogspot.com, donosi konzervativne proameričke komentare o Bliskom istoku i "ratu protiv terorizma", a to teško da ih izdvaja spram hiljada drugih blogova sa sličnom tematikom.\nBlogeri su brzo našli način da zaobiđu zabranu, na primer preko sajta pkblogs.com, koji je namenjen ljudima čiji su blogovi "blokiranu u Indiji, Pakistanu, Iranu ili u Kini".


Hoće li Tegeltija sazvati sjednicu ili neće biti plata - Leutar.net\n11. septembra 2021. LEUTAR Bosna i Hercegovina, Vijesti 0\nOvaj čvor, izazvan odlukom funkcionera na nivou vlasti Bosne i Hercegovine iz Republike Srpske koji ne žele učestvovati u radu dok se ne riješi problematična zakonska zabrana negiranja genocida, mogu riješiti Parlament BiH ili Savjet ministara BiH.\nIpak, kako saznajemo, uveliko se traži model kojim bi zvaničnici iz Srpske „zaobišli“ ovaj zaključak te sazvali sjednicu i glasali za odluku o privremenom finansiranju.\n„Smatramo da ne postoje uslovi za donošenje odluka srpskih predstavnika u zajedničkim institucijama BiH (Predsjedništvu BiH, Parlamentarnoj skupštini BiH i Savjetu ministara BiH), osim u slučajevima kada je nepohodno učešće radi sprečavanja donošenja odluka protivno interesima Republike Srpske sve dok se ne razriješi pitanje nametnutog zakona“, glasi zaključak NSRS-a.\nUpravo u drugom dijelu ovog zaključka leži plodno tlo za SNSD da pokuša svojim glasačima, ali i opozicionarima u RS, opravdati „povratak na teren“ i nastavak rada u institucijama BiH na krilima priče „o sprečavanju donošenja odluka protivno interesima RS“.\nTu odluku Ministarstvo finansija i trezora BiH nedavno je dostavilo Generalnom sekretarijatu Savjeta ministara BiH pa je za sada nejasno da li će biti usvojen budžet, odluka o privremenom finansiranju ili nijedno od toga, čime bi došlo do „zaključavanja“ državne kase.


Makedonski narod na današnjem referendumu održao lekciju svima na Balkanu | Zvornik Danas\nMakedonski narod na današnjem referendumu održao lekciju svima na Balkanu\non: 30. септембра 2018 In: Ex-Yu, VIJESTI\nPODGORICA – Makedonski narod je na današnjem referendumu održao lekciju svima na Balkanu, a posebno Crnoj Gori, kako se mirno, dostojanstveno, hrabro i patriotski čuva sopstveni identitet, demokratija i suverenost, saopšteno je iz crnogorskog opozicionog Demokratskog fronta /DF/.\nDF je čestitao makedonskom narodu na pokazanoj istorijskoj odgovornosti za očuvanje nacionalnog i državnog dostojanstva.\n„I pored nezapamćenog miješanja stranog faktora, nepoštenog i dvosmislenog pitanja, pritisaka iz Brisela, Berlina, Vašingtona, Pariza, Makedonci su danas pokazali da je slobodna volja naroda jača od Soroša, globalista i njihovih marioneta“, istakli su iz DF-a.\nOvaj opozicioni savez pozvao je sve građane Crne Gore da se ugledaju na Makedonce i da sve krupne političke odluke donose konsultujući narod kroz fer i slobodne rederendume.\nGrađani Makedonije danas su se na refrendumu izjašnjavali o sporazumu između Skoplja i Atine o promjeni imena te bivše jugoslovenske republike u Sjeverna Makedonija. Referendumsko pitanje je glasilo „Da li ste za članstvo u EU i NATO-u sa prihvatanjem Sporazuma Republike Makedonije i Republike Grčke?“.\nPola časa prije zatvaranja glasačkih mjesta izlaznost je bila 34,09 odsto, što dovodi u pitanje uspjeh referenduma za koji je trebalo da glasa najmanje 50 odsto građana upisanih u birački spisak.


Prošle godine na listi su se mogli videti obrisi toga kakav će pandemija imati uticaj na poslovanje najuspešnijih svetskih kompanija, a na ovogodišnjoj listi vidimo rezultate dvanaestomesečnog tumbanja na tržištu, piše Forbs.\nRezultati generalno nisu loši. Kako su centralne banke dozvolile negativne kamatne stope, investitori su utvrdili da alternative kapitalnom ulaganju nema. Globalno tržište akcija je poraslo za oko 48 odsto prošle godine, i iako su profiti i prodaja opali u prošloj godini, vrednost imovine i tržišna vrednost kompanija na listi Global 2000 se povećao.\nNajmanja vrednost potrebna da bi se kompanija našla na listi je ove godine iznosila 8.26 milijardi dolara, što je za oko 3 milijarde više nego prošle godine.\nTop 10 najvećih kompanija na svetu\nU prvih 10 mesta na listi najvećih kompanija na svetu nalazi se 5 američkih, 4 kineske kompanije i jedna kompanija iz Saudijske Arabije. One su poređane sledećim redosledom:\nICBC (Industrijska i Komercijalna Banka Kine)\nChina Construction Bank (Građevinska banka Kine)\nSaudi Aramco (Naftna kompanija Saudijske Arabije)\nBank of America (Banka Amerike)\nPing An Insurance Group (Ping An osiguravajuća Grupa)\nAgricultural Bank of China (Poljoprivredna Banka Kine)\nOd ovih 10 kompanija, čak 4 su banke, 2 osiguravajuće kuće, 2 tehnološka giganta, 1 naftna kompanija i 1 finansijska grupa.


Kavani se ne slaže sa vlasnicima Junajteda: “To nije moguće, ako se to desi…”\nNapadač Mančester junajteda Edinson Kavani dao je zanimljivu izjavu o planovima vlasnika ovog kluba i njihovog pokušaja da osnuju Superligu, prenijeli su britanski mediji.\nNakon nedavnog susreta i poraza od Liverpula na “Old Trafordu” rezultatom 4:2, urugvajski napadač Edinskon Kavani prokomentarisao je pokušaj porodice Glejzer da osnuju Superligu.\n“Kada je krenula ta priča o Superligi, rekao sam sebi, ‘to nije moguće, ako se to desi, šta sljedeće da očekujemo’?” – rekao je Kavani pa dodao:\n“Uopšte ne dijelim ideje tog takmičenja i ne slažem se sa tim. Ne možete uskratiti finansijski skromnijim klubovima šansu igranja u Ligi šampiona, ili da stopirate da prosječni klubovi sanjaju o takmičenju sa velikima i da imaju mjesto u eliti. Ne možete ni da uskratite navijačima tih klubova šansu za takvim iskustvom”.\nNapadač je ove sezone postigao 15 golova i dodao šest asistencija u svim takmičenjima za “Crvene đavole”.\nPrethodni članakPored Raula, još dva kandidata za nasljednika Zidana na klupi Real Madrida\nNaredni članakNekadašnji šampion Njemačke pred bankrotom, prijeti i ispadanje u drugu ligu


Naslovna Košarka ABA Iz Zvezde apeluju da direktor ABA lige ispravi grešku\nCrveno Beli sumnjaju šta će biti dalje i ukazuju na propuste: Uprava KK Crvena Zvezda apeluje na direktora ABA lige.\nNi 24 sata nakon trijumfa nad KK Budućnost, crv sumnje zaposeo je KK Crvena Zvezda jer se pročulo da su direktor i službenici ABA lige smešteni u istom hotelu kao i tim i uprava podgoričkog kluba.\nIz Zvezde su saopštili sledeće:\n– Saznali smo da se komesar za delegiranje sudija Iztok Rems i službenica Vanja Vujičić smešteni u hotelu „Crowne Plaza” koji je zvanični hotel ABA lige, a da je od 13.04.2019.godine u istom hotelu smešten i direktor Krešimir Novosel.\nA istovremeno, u istom hotelu nalazi se i kompletna delegacija, igrački pogon KK Budućnost VOLI na čelu sa predsednikom kluba, i skoro sa kompletnom upravom.\nZvezdaši navode da je ovakva situacija , prva ove vrste, i da dovodi u sumnju da će utakmice biti nameštene.\n– Popropozicijama ABA lige je nedopustiva navedena sitacija jer može da dovode u sumnju regularnost takmičenja.\nTakva situacija nije se nikada dogodila ni u jednom takmičenju u organizaciji FIBA, Evrolige, pa čak ni u vreme ABA Sidro lige.\nBeograd kao višemilionski grad ima sasvim dovoljno smeštajnih kapaciteta hotelskog tipa, da bi se izbegla svaka moguća insinuacija na ovu temu, koja nije potrebna ABA ligi-\nkazu iz tima Ivana Milojevića.\nUsledila je i molba da se reši problem u par poteza. Istakli su i da bi svi trebalo da se ugledaju na njih.\n– KK Crvena Zvezda ne želi da pravi nikakav pritisak pred drugu utakmicu plej ofa, niti da prejudicira neke događaje, ali smo prinuđeni da zamolimo direktora lige i sportskog direktora lige, da što pre reše ovu situaciju koja nikome nije u interesu, i da pronađu neko drugo rešenje za smeštaj svojih službenika, posebno u ovom trenutku kada se igra finalna serija regionalnog takmičenja- isticu Crveno – Beli.\nKK Crvena Zvezda mts će se maksimalno pridržavati svih propozicija takmičenja i to očekujemo od svih učesnika i aktera finalnih utakmica, uprava, igračkih pogona, ali i od sluzbenika ABA lige – na kraju zaključuju iz Crvene Zvezde.\nPrethodni tekstDRUGA RUNDA U PIONIRU: Zvezda zadržava prednost ili šampion ima odgovor?\nSledeći tekstZdjelar: Voleo bih da nam u sredu budu pune tribine


Uvek besprekorno stilizovana Kim Kardašijan: 10 jesenjih stajlinga za pamćenje! (FOTO)\nDonosimo vam odlične ideje za savršen jesenji autfit\nKim Kardašijan prešla granicu dobrog ukusa: Zbog ovog stajlinga joj se smeje ceo svet! (FOTO)\nPravi modni promašaj\nKim Kardašijan ovom fotografijom zapušila usta zlim jezicima: Sa mojim brakom je sve u najboljem redu! (FOTO)\nU njenom braku nema trzavica, poručuje Kim\nNišta od Bele kuće za Kanjea Vesta: Kim Kardašijan definitivno neće biti prva dama Amerike!(FOTO)\nNišta od Bele kuće za Kanjea...\nKim Kardašijan tajno posetila ovo mesto u Srbiji: Evo šta ju je oduševilo, a šta nije htela ni da pogleda!\nNajpoznatija svetska starleta boravila je tajno u Srbiji, na jednom od najlepših rezervata u našoj zemlji\nKim Kardašijan ne odustaje od muža: Uradiće sve što je u njenoj moći da spase brak! (FOTO)\nPoslednje što želi je da bude razvedena i sama sa četvoro dece, kaže izvor blizak rijaliti zvezdi\nKim Kardašijan pokušava da spase brak kako zna i ume: Muž joj slabo pomaže u tome! (FOTO)\nMediji pišu kako je razvod izvestan\nStarleta Kim Kardašijan pohvalila se svojim pratiocima na Instagramu kako izgleda njeno novo, preuređeno kupatilo, koje se mnogima ipak nije dopalo. Ona je navela da kupatilo sada izglead kao "čarobna šuma", te otkrila da ju je transfotmacijom ovog prostora iznenadio suprug Kanje Vest.\nRijaliti zvezda je napravila neviđeni modni promašaj\nDrastična promena imidža: Kim Kardašijan izgleda neprepoznatljivo! (FOTO)\nOvakvu promenu niko nije očekivao\nSve se više šuška o razvodu najpoznatije starlete na svetu\nČuvena starleta objavila je dve stare fotografije sa suprugom\nIzgleda da izolacija uzima svoj danak\nNa slici se pojavila treća ruka\nĆerka održala bukvicu Kim Kardašijan: Mogla bi malo više da budeš sa svojom decom! (VIDEO)\nMala Nort Vest još jednom pokazala da ima "zeznut" karakter\nKim Kardašijan prešla granicu dobrog ukusa: Ovo je previše, čak i za nju! (FOTO)\nU moru loših izdanja, ovo je definitivno najgore\nA evo i koga je iskopirala\nŽelja za eskponiranjem će je ovog puta skupo koštati\nOduševila! Ovako je Kim Kardašijan izgledala kao tinejdžerka! (FOTO)\nU stopu je prate milioni devojčica\nU ovako sofisticiranim izdanjima nismo navikli da je viđamo\nOna je primer kako se ne treba oblačiti: Kim Kardašijan zaprepastila modne kritičare!(FOTO)\nKod nje nema sredine, ili se pojavi u fenomenalnom stajlingu ili napravi pravu modnu katastrofu\nOvog puta joj je pošlo za rukom da oduševi modne kritičare\nAutfit bez greške: Kim Kardašijan demonstrira kako se nosi najpopularniji model jakne! (FOTO)\nVeć drugu godinu za redom se nalazi visoko na listi popularnih zimskih komada\nPoznata doktorka iznervirana ponašanjem Kim Kardašijan: Ona je loš primer, zbog novca bi sve uradila!\nDoktorka se otvorenim pismom obratili rijaliti zvezdi i optužila je da vrši loš uticaj na mlade


Partizanov reprezentativni teški četverac u petak od 17 č vesla za svetsko finale\nPosle sigurnog plasmana u polufinale Svetskog prvenstva za seniore do 23 godine i dana predaha Partizanov reprezentativni četverac bez kormilara u petak očekuje mnogo teži zadatak, čije će rešavanje vredeti svetskog finala. Vanja Obradović, Aleksandar Beđik, Igor Đerić i Damjan Lazić od 17 časova na regatnoj stazi u Plovdivu boriće se za plasman među šest najboljih svetskih ekipa. Rivali našeg čamca biće dve posade koje su obeležile kvalifikacije – Velika Britanija i Australija, zatim Litvanija, kao i dva čamca koja su do polufinala u četvertak stigla iz drugog pokušaja – pobednik repesaža Nemačka i treća u ovoj trci, Južnoafrička Rebulika. U drugoj polufinalnoj grupi veslaće Italija, Španija, Austrija, Holandija, Švajcarska i SAD. A finale u četvercu bez kormilara na programu je u 17,18 č, a B finale u 15,25 č.\nNa planetarnom šampionatu u Plovidu na stazu su 20. jula izašla četiri srpska čamca. Ženski dvojac bez kormilara Milica Slijepčević, Ljiljana Jošić je zauzeo treće mesto u repesažu pa će veslati u B finalu. Branioci titule u muškom dvojcu bez kormilara Viktor Pivač i Martin Mačković pobedili su u svojoj grupi kvalifikacija i tako se plasirali u polufinale, dok je dubl skul Đorđe Urukalo, Dimitrije Ibročić bio četvrti u kvalifikacijama pa će se za polufinale boriti u repesažu. Nikola Selaković se plasirao u četvrtfinale skifa za lake veslače pošto je osvojio drugo mesto u svojoj grupi repesaža.


NAJAVLJEN NOVI ZAKON O ENERGETICI DO KRAJA 2014. GODINE\nNovi Zakon o energetici, koji ima za cilj usaglašavanje domaćeg zakonodavstva u toj oblasti sa evropskim, već je pripremljen i trebalo bi da bude usvojen do kraja godine a radi se i na predlogu za izmenu tarifnog sistema za električnu energiju, izjavila je državni sekretar u Ministarstvu rudarstva i energetike Mirjana Filipović.\n"Zakon o energetici je pripremljen i trenutno se nalazi u fazi prevođenja, jer smo u obavezi da ga pošaljemo i Briselu, Beču i drugima", kazala je Filipović danas na skupu "Značaj Balkana za energetsku efikasnost Evrope".\nPrema njenim rečima, država bi trebalo o nacrtu tog zakonskog akta da dobije komentare do kraja avgusta, zatim da "ide" na vladu i do kraja godine da se nađe u skupštinskoj proceduri i usvoji.\nOna je rekla da je to u skladu sa ekspozeom premijera, s obzirom da Zakon o energetici nije bi predviđen u okviru prvog seta zakona za usvajanje.\n"Što se tiče cene i tarifnog sistema to je kompleksno pitanje, pravimo analizu i kalkulacije zajedno sa Agencijom za energetiku", navela je ona.\nPrema njenim rečima, radi se na izmeni tarifnog sistema, i tu postoje tri varijante koje bi mogle da budu primenjene - da se izmeni tarifni sistem, ili da se promeni cena struje, ili da bude kombinacija izmene tarifnog sistema i cene struje.\nOna je dodala da će Svetska banka pomoći Srbiji u svemu tome i predstaviti iskustva dugih zemalja.\nJedan od najvažnijih ciljeva novog Zakon o energetici je primena Trećeg energetskog paketa, direktiva Evropskog parlamenta i Saveta o jedinstvenim pravilima internog evropskog tržišta električne energije.\nTakođe, namera je i da se stvori osnova za primenu uredbi o uslovima za pristup mrežama radi prekogranične razmene električne energije, da se primeni Direktiva o promociji korišćenja energije iz obnovljivih izvora, da se pospeši razvoj energetskog tržišta, odnosno da efikasnije funkcioniše tržište električne energije i prirodnog gasa.\nZakon bi trebalo i da stvori povoljniju klimu i jednostavnije procedure za ulaganje u energetiku i otkloni uočene nedostatke u proizvodnji, distribuciji i snabdevanju toplotnom energijom, kao i u načinu formiranja cena.\nIzvor: Tanjug, 30.7.2014.


Vučić: Radovi na „Beogradu na vodi“ teku po planu - Naslovi.net vesti\nPredsednik Srbije Aleksandar Vučić obišao je, zajedno sa gradonačelnikom Sinišom Malim, radove na kulama u okviru projekta „Beograd na vodi“. Vučić navodi da radovi teku po planu, kao i da se sledeće godine u aprilu očekuje useljenje prvih stanara.\nVučić je obišao oko 700 radnika koji svakodnevno rade na projektu, na kojem su angažovane domaće firme, a građevinski radovi na izgradnji temelja za tržni centar kreću u narednih desetak dana. Do kraja godine se očekuje početak... »\nVučić i Mali obišli radove u kompleksu "Beograd na vodi". Na pet gradilišta svakodnevno angažovano 700 radnika\nVEĆ u aprilu naredne godine kule u kompleksu "Beograd na vodi" dobiće prve stanare. Predsednik Srbije Aleksandar Vučić danas se, zajedno sa gradonačelnikom Sinišom Malim, uverio da radovi na ovim objektima teku u planiranim... »\nPredsednik Srbije je, prenosi Blic, naveo da radovi teku po planu, kao i da se sledeće godine u aprilu očekuje useljenje prvih stanara. Vučić je obišao oko 700 radnika koji svakodnevno rade na projektu, na kojem su angažovane... »\nGeneralni direktor BW Nikola Nedeljković kaže da se useljenje prvih stanara očekuje već naredne godine. Na projektu je angažovano 700 radnika, pet glavnih izvođača i 21 konsultanta koji rade na pet gradilišta u okviru projekta.... »\nFoto: Mondo/ Goran Sivački (ilustracija) Predsednik Srbije je, prenosi "Blic", naveo da radovi teku po planu, kao i da se sledeće godine u aprilu očekuje useljenje prvih stanara. Vučić je obišao oko 700 radnika koji svakodnevno... »\nBEOGRAD - Predsednik Srbije Aleksandar Vučić obišao je danas, zajedno sa gradonačelnikom Sinišom Malim, radove na kulama u okviru projekta "Beograd na vodi".\nPredsednik Srbije je naveo da radovi teku po planu, kao i da se sledeće godine u aprilu očekuje useljenje prvih stanara. Vučić je obišao oko 700 radnika koji svakodnevno rade na projektu, na kojem su angažovane domaće firme, a... »\n“Radovi na projektu Belgrade Waterfront napreduju u skladu s planiranim rokovima, a uključuju oko 700 radnika, pet glavnih izvođača i 21 konsultanta koji rade na pet gradilišta u okviru projekta”, navodi se u saopštenju. Navode i... »\nRadovi na projektu Beograd na vodi napreduju u skladu sa planiranim rokovima, a generalni direktor Nikola Nedeljković kaže da se useljenje prvih stanara očekuje već naredne godine. Na projektu je angažvano 700 radnika, pet glavnih izvođača i 21 konsultant koji rade na pet gradilišta u okviru... »\nRadovi na Beogradu na vodi prema planu\nRadovi na projektu Belgrade Waterfront napreduju u skladu sa planiranim rokovima, a uključuju oko 700 radnika, pet glavnih izvođača i 21 konsultanta koji rade na pet gradilišta u okviru projekta, saopštila je danas kompanija "Beograd na vodi". Građani će uskoro moći da prate radove na izgradnji... »\nVučić je naveo da radovi teku po planu, kao i da se sledeće godine u aprilu očekuje useljenje prvih stanara. Nove dve stambene zgrade takođe su u fazi izgradnje, a njihov završetak se očekuje početkom 2019. godine. Vučić je... »\nRadovi na projektu Beograd na vodi napreduju prema planu, a useljenje prvih stanara očekuje se sledeće godine, saopštila je danas kompanija Belgrade Waterfront. "Radovi na projektu Belgrade Waterfront napreduju u skladu s planiranim rokovima, a uključuju oko 700 radnika, pet glavnih izvodjača i 21... »\nGradnja Beograda na vodi po planu\nBEOGRAD - Radovi na projektu "Belgrade Waterfront" napreduju u skladu sa planiranim rokovima, a uključuju oko 700 radnika, pet glavnih izvođača i 21 konsultanta koji rade na pet gradilišta u okviru projekta, saopštila je danas kompanija "Beograd na vodi".\nGrađani će uskoro moći da prate radove na izgradnji Kule Beograd, novog simbola grada, kao i BW Galerije, najreprezentativnijeg tržnog centra u regionu, čim nadzemni radovi počnu tokom septembra. Prema planu, BW Residences će... »\nNa projektu je angažvano 700 radnika, pet glavnih izvođača i 21 konsultanta koji rade na pet gradilišta u okviru projekta. Građani će uskoro moći da prate radove na izgradnji Kule Beograd, novog simbola grada, kao i BW Galerije,... »\nNa projektu je angažvano 700 radnika, pet glavnih izvođača i 21 konsultant koji rade na pet gradilišta u okviru projekta. Građani će uskoro moći da prate radove na izgradnji Kule Beograd, novog simbola grada, kao i Galerije,... »\nDanas pre 13 sati još 5 povezanih


Hor iz Amerike u Nišu - JUGPRESS\nHor iz Amerike u Nišu\nPrestižni hor „Schola Cantorum“ Univerziteta u Arkanzasu iz Amerike, sinoć je prvi put nastupio u Nišu. Izvođenjem pesama na srpskom jeziku, ali i poznatim melodijama koje su doneli iz svoje domovine , umetnici su oduševili nišku publiku.\nKoncert su otvorili domaćini – Akademski hor Studentskog centra Niš, predvođen dirigentom mr Zoranom Stanisavljevićem, a zatim je nastupio hor „Schola Cantorum“, koji je predvodio dirigent dr Stephen Caldwell.\nDugo su se čuli aplauzi posle svake numere koju su izveli horisti iz Amerike u holu niškog Univerziteta. Osim velikim talentom ovih umetnika iz Amerike, publika je bila oduševljena njihovim interpretacijama tradicionalnih pesama sa našeg govornog područja i odličnim izgovorom srpskih reči.\n„Mislim da je sinoćni koncert pokazao da muzika zaista ne poznaje granice i tako lako povezuje različite kulture i narode. Prezadovoljan sam da smo ugostili takav ansambl kakav je hor Univerziteta Arkanzas „Schola Cantorum“ i izvandrednog maestra profesora Stivena Koldvela.“, navodi mr Zoran Stanisavljević, dirigent Akademskog hora SKC-a.\nOn dodaje da je publika mogla da čuje briljantna izvođenja kompozicija srpskih autora kao i dela američkih kompozitora. „Sama činjenica da je ovaj ansambl odlučio da interpretira srpsku muziku čini čitav događaj veoma značajnim u okviru kulturne razmene i naravno da ovaj susret znači početak saradnje sa našim američkim prijateljima!“, zaključuje on.\nHor iz Amerike je na početku zapevao kompoziciju Stevana Mokranjca „Aliluja“, a zatim izveo i „Slavite gospoda“, Mokranjčevog „Kozara“ i „Heruvimsku pesmu“, ali i makedonsku narodnu pesmu „Sedna baba na večera“, uz pratnju perkusioniste Borisa Bunjca, profesora FU. Oni su, zatim, Nišlijama želeli da približe i amerčke kompozicije te su tako pored ostalih izveli i „The black oak tree“, „Elijah Rock“, „When I fall in love“…\nNa samom kraju koncerta gosti iz Amerike su sa domaćinima – Akademskim horom Studentskog kulturnog centra Niš, zajednički otpevali i „Nišku banju“, koja je sve pristune podigla na noge. Dirigent hora iz Amerike je tada i poručio: „We love Niš“!\nInače, hor „Schola Cantorum“ Univerziteta u Arkanzasu postoji više od pola veka. Tokom pedeset godina rada, nastupao je na brojnim takmičenjima širom sveta, a održava oko dvadeset koncerata svake akademske godine. U Nišu su nastupili u okviru svoje internacionalne koncertne turneje po Srbiji. Oni su čitav prolećni semestar proveli proučavajući srpsku pravoslavnu ali i svetovnu i etno muziku, koju je publika čula na sinoćnjem koncertu.


Vesić: Za 30 dana izgradnja kanalizacije u Velikim Crljenima\nZamenik gradonačelnika sa svojom “Putujućom kancelarijom Gorana Vesića” obišao je najveću mesnu zajednicu u opštini Lazarevec i razgovarao o problemima koje muče građane. - Posebno zadovoljstvo mi je bilo što sam mogao da im saopštim da će za tridesetak dana početi izgradnja ...\nKombinovani model nastave u 7. i 8. razredu osnovnih škola od sutra će se primenjivati u četiri lokalne samouprave, a ne u devet, kao što je bio slučaj od prošlog ponedeljka. Na osnovu odluke Tima za praćenje i koordinisanje primene preventivnih mera u radu škola, neposredna i ...\nProjekat sprovode Centar za kulturu Grocka u saradnji sa Centrom za urbani razvoj i studijom za digitalne tehnologije, koji su počeli sa 3D snimanjima odabranih kulturnih lokacija. Buduća virtuelna tura letnjikovcem porodice Kostić, biće obogaćena objašnjenjima kustosa, a ujedno ...\nRASTE BROJ KOVID PACIJENATA U BEOGRADU: Sve više novoinficiranih se javlja Hitnoj pomoći\nProtekle noći u Beogradu dogodile su se tri saobraćajne nezgode, od kojih jedna sa tri lakše povređena učesnika, koji su prevezeni do Urgentnog centra, navode u Hitnoj pomoći. Noć je obeležena velikim brojem kovid pacijenata, a ekipe hitne pomoći su, prema rečima dežurnog ...\nCARINA KOD KVANTAŠA, KAMIONI MIMO CENTRA: Direktor JKP "Parking servis" Andrija Čupković o gradnji novog poslovnog ...\nU Bloku 42, kod Kvantaške pijace nići će "pametna zgrada", površine oko 5.000 kvadrata, koja će imati četiri sprata sa 50 kancelarija, dva lifta, sale za sastanke i 130 parking-mesta. Kako direktor JKP "Parking servis" Andrija Čupković kaže za "Novosti", ovo preduzeće strateškim ...


Hocu.ba Prijavite se za “EU-Balcan Youth Forum” u Rimu – Hocu.ba\nRok prijave 15.10.2021\nMinistarstvo vanjskih poslova i međunarodne saradnje Republike Italije, sa partnerima iz regiona organizuje “EU-Balcan Youth Forum” (Forum mladih EU-Balkan) koji će se održati od 22. do 26. novembra u Rimu.\nOvaj događaj će biti prilika da se sretnete sa kolegama i tvorcima politika i da predstavite vaše opaske o upravljanju, pomirenju, klimatskim promjenama, ekonomskim izazovima, kao i o društvu i novim medijima.\nDiskusija će biti zasnovana na pet radnih grupa, koje će biti povezane pitanjem “Šta je Evropa?”. Svaka grupa će imati svoj zadatak i pitanja na koja mora odgovoriti.\nMogu se prijaviti studenti iz EU ili sa zapadnog Balkana koji imaju manje od 26 godina.\nAutor Hocu.ba praksa EU Balcan Youth Forum mladi rim\n« Poziv za registraciju na Regionalnu online konferenciju YourJob\nUdruženje za sistemsku praksu i terapiju – USPIT i Porodično sistemski trening institut – edukacija za sistemsko porodične savjetnike/psihoterapeute »


Naslovna Fudbal Rezultati nisu presudni: Radnički smenjuje Nenada Lalatovića?\nRezultati nisu presudni: Radnički smenjuje Nenada Lalatovića?\nRadnički se nalazi na drugoj poziciji u Super ligi Srbije, poslednji poraz doživeo je u julu od Crvene zvezde, a na prethodnih 18 utakmica zabeležio je čak 13 pobeda. Međutim, čelnici niškog kluba navodno spremaju otkaz šefu stručnog štaba, Nenadu Lalatoviću, prenosi Sportski žurnal.\nZašto uprava namerava da raskine saradnju sa Lalatovićem?\nNaime, bivši trener Crvene zvezde, Vojvodine, Čukaričkog, Borca i Voždovca nije vodio svoju ekipu na tri superligaška duela ove sezone, uključujući meč Radničkog u Novom Sadu sa Proleterom koji su Nišlije dobile nakon sumnjivo dosuđenog penala i autogola Zarije Lambulića.\nDragan Šarac, pomoćni trener Radničkog, rekao je nakon utakmice da je Lalatović bio odsutan zbog zdravstvenih problema, ali i da je učestvovao u pripremi taktike za susret sa Proleterom. Ipak, odlični rezultati kluba u poslednjih nekoliko meseci izgleda neće naterati čelnike kluba da tolerišu česta odsustva glavnog trenera.\nNavodi se da bi klub sa Čaira već u utorak mogao da ozvaniči raskid saradnje sa Lalatovićem s kojim navodno trenutno pregovora o načinu na koji će se to uraditi.\nRadnički nakon 16 utakmica zauzima drugu poziciju u nacionalnom šampionatu sa 37 bodova, devet manje od Crvene zvezde i četiri više od Partizana. U narednom kolu Nišlije očekuje derbi sa ekipom Vladana Milojevića, ali sve je izvesnije da Lalatović neće voditi ekipu na tom susretu.\nIsti izvor otkriva da bi novi trener Radničkog mogao da postane doskorašnji stručnjak Vojvodine Aleksandar Veselinović kome su Lale uručile otkaz baš uoči susreta sa Nišlijama sredinom oktobra.\nPrethodni tekstKingsi ciljaju plej-of, Pop impresioniran: Bogdan zablistao, Beli „presudio“ San Antoniju!\nSledeći tekstNBA: Boston igra ispod očekivanja, ali nema razloga za nervozu – podešavanja su u toku


Ukrajina spas od Rusije vidi u NATO-u - mediji.net\nDelegacija Kijeva je odlučila da ne ide na pregovore u Minsk, a Volodimir Zelenski lobira za što hitniji prijem Ukrajine u alijansu\nUkrajina je odlučila da ne učestvuje u pregovorima, nego da prednost da drugim metodama za rešavanje sukoba u Donbasu. Delegacija Kijeva neće učestvovati u razgovorima Trilateralne kontakt grupe u Minsku zbog „neprijateljske retorike” Belorusije, za koju smatraju da je pod uticajem Rusije. Ipak, najavila je da bi njen ulazak u NATO rešio problem. Posle dugo očekivanog telefonskog razgovora Volodimira Zelenskog sa Džozefom Bajdenom u petak, usledio je i razgovor s generalnim sekretarom alijanse Jensom Stoltenbergom, u kojem je ukrajinski predsednik zaključio da je jedini način da se okonča rat – prijem Ukrajine u NATO. Kao „najhitnije pitanje” on je označio „mogućnost dobijanja akcionog plana” kao puta ka budućem članstvu.\nVojni posmatrač i stručnjak Jan Gagin analizirao je situaciju u Donbasu i objasnio scenarije napada ukrajinskih oružanih snaga na borce Donjecke Narodne Republike


SAMIT U LISABONU Medvedev video NATO - Печат - Лист слободне Србије\nПочетна/Свет/SAMIT U LISABONU Medvedev video NATO\nБогдан Ђуровић 25/11/2010\tСвет Оставите коментар\nZašto je proteklog vikenda u Lisabonu ruski predsednik Dmitrij Medvedev manje govorio o „istorijskom samitu“ Rusija-NATO, a više o mogućoj novoj trci u naoružanju\nNa samitu NATO-a u Lisabonu, u okviru kojeg je prošlog vikenda održan i sastanak na vrhu lidera Rusije i zemalja alijanse – ponovo su se otvorila stara, bolna pitanja datirana još iz vremena hladnog rata. Mada su natofili požurili da uvere kako je konfrontacija prevaziđena i kako će od sada između Moskve, Vašingtona i Brisela teći med i mleko, svaka iole ozbiljnija analiza ukazuje da problemi tek predstoje. Mada je činjenica da su se svi, uključujući i samog Dmitrija Medvedeva koji je prvi put prisustvovao NATO samitu, trudili da daju vedru notu zaključcima sa ovog prilično neveselog skupa. Samu suštinu, međutim, ni ruski predsednik nije previše skrivao.\nDežurni optimisti su izveštavali: Rusija i NATO intenziviraju saradnju u Avganistanu, a Moskva otvara dijalog sa alijansom o stvaranju evropske protivraketne odbrane (EvroPRO), čime se otvara novo poglavlje, i u istoriji NATO-a i u međusobnim odnosima. Međutim, sve bi se moglo čitati i ovako: rat u Avganistanu je izgubljen i Zapad poziva Rusiju u pomoć kako ne bi sasvim bez časti napustio gore Hindukuša, Evropa i SAD nemaju para ni za mnogo jednostavnije naoružanje nego što su laseri, sateliti-ubice i hiperzvučni antibalistički projektili, a novo poglavlje koje NATO otvara jeste epilog. Koja je od ove dve verzije bliža istini?\nIstupajući na pres konferenciji po okončanju Saveta Rusija-NATO, Medvedev je rekao da s optimizmom gleda u budućnost i da teži razvoju odnosa sa alijansom „na svim pravcima“, pomenuvši borbu protiv terorizma, narkokriminal, borbu protiv gusara i širenje oružja za masovno uništavanje. Izdvojio je posebno pitanje EvroPRO. „Sami Evropljani i države NATO-a za sada ne vide konačno šta će od toga ispasti, kako će sve da izgleda, koliko će koštati na kraju krajeva. Sistem PRO predstavlja vrednost samo kada je univerzalan, a nije tek jedan od elemenata koji pomaže pojedinim zemljama, ili kada se prostire samo na pojedine zone ratnih dejstava“, objasnio je Medvedev. Pomenuo je da sa alijansom i dalje postoje neslaganja kada je reč o dešavanjima na Kavkazu, avgusta 2008. godine, i dodao: „Ima i drugih pitanja po kojima se razmimoilazimo, ali ako govorimo otvoreno, njih kao prvo nema mnogo i, kao drugo, dogovorili smo se da ta pitanja ne treba da kidaju naše odnose“.\nTime je Medvedev jasno podvukao da ipak postoje neka pitanja koja potencijalno „kidaju odnose“ Rusije i NATO-a (odnosno Vašingtona). Evo šta je rekao ruski predsednik: „Ako se svi zajedno bavimo PRO-om, on ne sme da sruši postojeći paritet. Ukoliko se, kao rezultat PRO, nuklearni balans pomeri u ovu ili onu stranu – šta će za sobom da povuče? Povući će trku u naoružanju“. A potom se osvrnuo na EvroPRO, povodom deklarativnog poziva da i Rusija učestvuje u ovom projektu:\n„Mi treba da sagledamo gde je naše mesto i da polazimo od toga da naše učešće mora da bude apsolutno ravnopravno. Reći ću i više od toga. Naše učešće može biti samo partnersko, a ne nikakvo drugo učešće, što bi se reklo u svojstvu nameštaja, tek reda radi. Ili mi punopravno učestvujemo, razmenjujemo informacije, odgovaramo za rešavanje ovih ili onih problema, ili ne učestvujemo uopšte! Ali, ako ne učestvujemo uopšte, iz razumljivih razloga bićemo prinuđeni da se branimo“.\nMedvedev je nastavio i dalje. „Upravo zato Rusija je formulisala celinu ideja o tome kako da učestvujemo u EvroPRO. To su principi ravnopravnosti, transparentnosti, tehnologičnosti i odgovornosti za rešavanje ovih ili onih zadataka. Mi smo ponudili stvaranje takozvanog „sektoralnog PRO““, otkrio je Medvedev i naglasio da je reč o „podeli odgovornosti u okviru EvroPRO“. Upravo ovo pitanje izazvalo je nedoumicu, jer Medvedev nije ponudio javnosti detaljnije objašnjenje svoje ideje o „sektoralnom PRO“. Nešto je konkretniji, uoči samita, bio zamenik šefa njegove administracije Sergej Prihodko. On je šturo pojasnio da je „reč o integrisanom sistemu PRO koji bi uključivao nacionalna sredstva PVO zemalja NATO-a, čiji je rad međusobno sinhronizovan i koordinisan u komandi“.\nSVET (NE)ĆE BITI BEZBEDNIJI\nDrugi problem koji je ruski predsednik apostrofirao, jeste ratifikacija Sporazuma o ofanzivnom naoružanju (START), odnosno smanjenju nuklearnih potencijala za trećinu, potpisanog aprila ove godine sa Barakom Obamom u Pragu. Kao što je „Pečat“ ranije već pisao, ratifikacija ovog dokumenta, blago rečeno, teško ide u američkom parlamentu, zbog oštrog protivljenja republikanaca u Kongresu. START je važno unutarpolitičko oruđe u SAD-u, kojim republikanci tuku demokrate, a posebno Obamu. Posle nedavnih izbora za američki Senat, gde su republikanci izvojevali važnu pobedu, ovo oruđe još više dobija na značaju jer se može upotrebiti i u predsedničkoj trci.\nMedvedev je bio prilično direktan, govoreći o mogućnosti da sporazum propadne usled neratifikacije. „U tom slučaju, rad velikog broja ljudi usmeren na opšti detant, na restartovanje odnosa ne samo između Rusije i SAD-a, već i između Rusije i NATO-a, pokazao bi se uzaludnim. Ako u ovom slučaju ne možemo da krenemo napred, onda iz potpuno jasnih razloga svet neće postati bezbedniji. Mi ćemo raditi simetrično onome što se bude dešavalo u SAD-u. Od početka sam govorio predsedniku Obami da će ruski parlament delovati u skladu sa odlukama koje će donositi američki Kongres“, ponovio je Medvedev.\nI nadalje se pozabavio lošim scenarijima, govoreći o perspektivi odnosa sa NATO-om. „Ako se, recimo, ne dogovorimo u vezi PRO, to će kroz deset godina, a možda i ranije, dovesti do nove spirale u trci naoružanja. Ne bismo želeli da trošimo novac na trku u naoružanju. Jednom smo to uradili i posledice nisu bile dobre“, poručio je ruski predsednik.\nNa direktno pitanje – da li je moguće da Rusija uđe u NATO – Medvedev je odgovorio: „Budućnost je stvar neodređena. U ovom trenutku, na primer, ja ne vidim situaciju kada bi Rusija mogla da se pridruži NATO-u. Ali, sve se menja, menja se i NATO. I ako se NATO toliko promeni da se postavi pitanje naše tešnje saradnje sa njim, smatram da tu ne može biti nikakvih zatvorenih tema“.\nPitanje svih pitanja jeste PRO (i fantomski EvroPRO za čiju izgradnju niko nema novca). Mada nema jasnog pojašnjenja šta znači „sektoralni PRO“ o kojem je govorio Medvedev, ipak je moguće analizirati neke mogućnosti. Ranije je Moskva predlagala da njeni radari budu korišćeni za opservaciju Irana, jer su ruski kapaciteti sasvim dovoljni za taj zadatak. To bi mogao da bude „ruski sektor“, zaduženje, odnosno deo odgovornosti o kojoj govori Medvedev. Tada radari u Evropi ne bi ni bili potrebni, a zabrinutost Moskve da je PRO uperen protiv nje bila bi uklonjena. Međutim, Vašington je do sada uvek odbijao takvu mogućnost.\nDruga stvar je kontrola. Rusija zahteva da bude potpuno ravnopravna u sistemu PRO, što podrazumeva mehanizme zajedničkog odlučivanja. Prema svim dosadašnjim najavama, Amerikanci ni na to ne pristaju, već nude teritorijalni model, po kojem svako kontroliše svoje instalacije PRO. I u tom smislu, Vašington bi, kao lider NATO-a zaposeo lokacije u Bugarskoj, Rumuniji, Poljskoj, Češkoj, a moguće i na Baltiku, Ukrajini, Gruziji, Albaniji…\nSa druge strane, bilo kakav potez Rusije u pravcu zbližavanja sa NATO-om, bio bi veoma negativan signal za Kinu. Kako priznaje i Sergej Karaganov, predsednik Prezidijuma Saveta za spoljnu i odbrambenu politiku RF, najvažniji zadatak Kremlja je da ne dozvoli da bude uvučen u antikineske igre. Jer, podvlači Karaganov, oslabljena Evropa i SAD sa zebnjom posmatraju mogućnost daljeg rusko-kineskog zbližavanja, svesni da tehnologija i novac nisu više monopol Zapada. Štaviše, Istok nudi sve veće mogućnosti.\nNaizgled, Rusija je u povoljnoj situaciji da može da bira kojem će se carstvu privoleti. Međutim, šta god da odluči posledice će biti ozbiljne. A najozbiljnije će biti ako pokvari odnose sa Kinom, a na Zapadu ne bude prihvaćena kao ravnopravan partner i ostane u okruženju neprijateljskih NATO zemalja. Jer, ne govori slučajno Medvedev o mogućoj trci u naoružanju. Ruski eksperti ovih dana podsećaju i da je Hitler nudio SSSR-u najtešnju saradnju, istovremeno gomilajući trupe na ruskim granicama. Iz novoizgrađenih baza na Baltiku, američki avioni doleću do Sankt Peterburga za nekoliko minuta.\nКључне речиНАТО дмитриј медведев русија


Ženeva: Atmosfera dobra, pregovori teški | Iranski nuklearni program Vijesti | Al Jazeera\nŽeneva: Atmosfera dobra, pregovori teški\nTreća runda pregovora u sjedištu Ujedinjenih naroda u Ženevi protječe u dobroj atmosferi, ali je tok pregovora veoma težak, kazao je neimenovani američki diplomata.\nPregovorima između predstavnika Irana i grupe 5+1, odnosno predstavnika stalnih članica Vijeća sigurnosti UN-a i Njemačke predsjedavaju visoka evropska komesarka za vanjsku politiku i sigurnost Catherine Ashton i šef iranske diplomatije Mohammed Javad Zarif, javlja Anadolu Agency.\nNeimenovani diplomata je također kazao da i u slučaju postizanja dogovora u prvoj fazi neće biti drastičnijih smanjenja sankcija prema Iranu, ali da će Iran svakako imati dalekosežne koristi ukoliko pregovori budu okončani uspješno.\nHague: Historijska prilika\nŠef britanske diplomatije William Hague izrazio je uvjerenje da razgovori s Iranom predstavljaju “historijsku priliku”.\n“Ovo je historijska prilika da se napravi sporazum o obuzdavanju nuklearnog širenja na Bliskom istoku i potencijalno se postave odnosi sa Iranom na drugačiji pravac”, rekao je Hague novinarima tokom posjete Istanbulu, prenio je AFP.\nPrema njegovim riječima, suviše je rano da se kaže kako će protjecati pregovori, ali je dodao da je “na stolu dogovor koji može da bude u interesu svih zemalja, uključujući zemlje širom Bliskog istoka”.\n“Preostale razlike između strana sužene su i vjerujem da mogu da budu premošćene političkom voljom i posvećenošću”, rekao je šef Foreign officea, navodi Tanjug.\nHague je rekao da je ovo “najbolja šansa tokom dužeg perioda da se postigne napredak o jednom od najvećih vanjskopolitičkih problema”.\nU Ženevi su u srijedu navečer počeli razgovori “šestorke” o iranskom nuklearnom programu. Oni se sastaju treći put od kako je na čelo iranske države došao Hassan Rouhani u junu ove godine, javio je AFP.\nSastanak grupe P5+1 sa Iranom na nivou političkih direktora zakazan je kao trodnevni i trajat će do 22. novembra.\nZgrada Evropske misije u Ženevi ponovo je mjesto sastanka od kojeg se širom svijeta mnogo očekuje.\nPredvođeni visokom predstavnicom Evropske unije za vanjsku politiku, lideri SAD-a, Rusije, Kine, Francuske, Velike Britanije i Njemačke pokušat će s Iranom dogovoriti ustupke na polju nuklearnog programa, u zamjenu za ublažavanje sankcija.\nIranski vrhovni vođa poručio je uoči sastanka da se Iran neće odreći svojih prava na nuklearni program.\n“Ovo je veoma težak zadatak i našoj Vladi je neophodna podrška. Ja im je pružam. Ovo je veoma važan dio dogovora. Ali, drugi važan dio jeste da ja insistiram na tome da prava iranskog naroda budu sačuvana, uključujući i pravo na nuklearni program”, izjavio je Ali Khamenei, iranski vrhovni vođa.\nNa ulicama Teherana, uoči nastavka pregovora u Ženevi, pomiješana osjećanja i očekivanja.\n“Vjerujem da će, uz Božju volju, pregovori donijeti dobre rezultate i za Iran, i za druge ljude na svijetu”, kaže Reza, stanovnik Teherana.\nNjegov sugrađanin Khorrami smatra da treba uzeti u obzir interese obje strane.\n“Ipak, lično nisam optimista kada je riječ o ovim pregovorima, jer je Zapad u prethodnoj rundi pokazao da ga mnogo ne zanimaju naši nacionalni interesi”, dodaje on.\nBritanski ministar vanjskih poslova izjavio je da je, uprkos razlikama, moguće postići dogovor u Ženevi. Uspjehu se nada i njegov ruski kolega Sergej Lavrov, dok je američki predsjednik Barack Obama izjavio da nije siguran da li bi dogovor mogao biti postignut ove sedmice.\n“Predlažemo Izraelu, Kongresu, međunarodnoj zajednici, ali i samim Irancima, da vidimo, testiramo – da li u narednih šest mjeseci možemo riješiti ovo diplomatskim putem i u isto vrijeme zadržati najvažnije sankcije. Ja ću, kao predsjednik SAD-a, držati otvorenim sve opcije da ih spriječim u nabavci nuklearnog oružja. Mislim da vrijedi pokušati”, ocijenio je Obama.\nTeheran se izjasnio da želi prijateljske odnose sa svim državama, uključujući Sjedinjene Države. Ranije tokom mjeseca šest država pregovarača uputilo je poruku Iranu da je lopta sada u njihovom dvorištu.\nIran zaustavio kapacitete obogaćivanja urana\nPrema izvješću Međunarodne agencije za atomsku energiju, Iran je praktički obustavio povećanje nuklearnog kapaciteta.\nPočeli pregovori o iranskom nuklearnom programu\nPregovore Irana i zemalja grupe 5+1 vodi visoka predstavnica EU-a za vanjsku politiku i sigurnost Catherine Ashton.\nIran dopustio šire inspekcije nuklearnih postrojenja\nIran je postigao dogovor s Međunarodnom agencijom za atomsku energiju koji predviđa šire inspekcije, pa i u najspornijem postrojenju. Mapa puta ima šest faza. Prva polugodišnja je uspostava povjerenja. Dogovor stiže uoči novog sastanka Irana i šest svjetskih sila o nuklearnom programu.


"Nastavnici su spremno odgovorili izvođenju nastave na daljinu, a jedan broj onih koji su zaposleni u osnovnim školama uložio je dodatne napore da snimi predavanja u programu Televizije Republike Srpske kako bi osnovcima na najbolji način približili novo gradivo i zadali zadatke za provjeru", navedeno je u saopštenju.\n"Učenicima osnovnih škola obezbijeđeno je na revers 2.150 laptopa, a učenicima srednjih škola 530 laptopa iz projekta "Dositej" u okviru kojeg su ranije opremljene osnovne škole u Srpskoj", navedeno je u saopštenju.\n"Za oko 1.000 učenika srednjih škola internet je od danas obezbijeđen u dovoljnom protoku za praćenje nastave na daljinu, a za 24 učenika iz porodica u stanju socijalne potrebe M:tel će obezbijediti besplatne telefone sa brojevima i internetom", navedeno je u saopštenju.\nZa osnovnoškolce je kreiran portal "eNastava" /enastava.skolers.org/, kao podrška učenicima i nastavnicima tokom nastave na daljinu.\nIz resornog mMnistarstva su napomenuli da Republika Srpska od 2012. godine uvodi informacione tehnologije u sistem obrazovanja, te da je izvođenje nastave na daljinu pokazalo opravdanost ovog strateškog pravca, kao i da je obrazovni sistem u Srpskoj spreman za potpunu primjenu informacionih tehnologija.\n"Ministarstvo prosvjete i kulture Republike Srpske sa Republičkim pedagoškim zavodom, rukovodstvom škola, nastavnicima i roditeljima, posvećeno je organizovanju nastave i u ovim specifičnim uslovima kako bi učenici uspješno završili školsku godinu", poručili su iz Ministarstva.\nMinistarstvo prosvjete i kulture obrazovni sistem koronavirus


Muška 3x3 reprezentacija Srbije na SP u Amsterdamu - Sportske vesti - Savremenisport.com\nNaslovna :: Sportske vesti ::\tMuška 3x3 reprezentacija Srbije na SP u Amsterdamu\nSeniorska muška 3x3 reprezentacija Srbije otputovala je u holandsku prestonicu Amsterdam, gde će od 18. do 23. juna učestvovati na 2019 FIBA 3x3 Svetskom prvenstvu.\nOvogodišnje Prvenstvo sveta u 3x3 basketu biće održano na čuvenom Trgu muzeja u okviru manifestacije „Dani urbanog sporta“.\nVeć tradicionalno će najveća smotra svetskih 3x3 reprezentacija ugostiti po 20 najboljih timova u ženskoj i muškoj konkurenciji. Srbija će imati predstavnike samo u muškoj konkurenciji. I ne samo to – Srbija će braniti titulu osvojenu prošle godine na Filipinima, i pokušati da to učini po četvrti put za redom!\nU Amsterdamu će Srbiju predstavljati sledeći 3x3 basketaši: Dejan Majstorović, Marko Savić, Dušan Domović-Bulut i Mihailo Vasić (koji će zameniti Stefana Stojačića koji se još nije u potpunosti oporavio od povrede lista koju je doživeo u aprilu mesecu, pred početak FIBA 3x3 sezone). Ekipu će pratiti stručni štab u sastavu: Goran Vojkić – selektor muških 3x3 ekipa, Danilo Lukić – trener 3x3 ekipa i Marko Sokić – fizioterapeut.\nPodsećamo da će reprezentacija Srbije nastupati u grupi A, koja je najkvalitetnija na ovom Svetskom prvenstvu, uz reprezentacije Holandije, SAD, Južne Koreje i Turske.\nNaša reprezentacija prvi meč igra 19. juna u 16.55 časova po našem vremenu protiv SAD, što će biti možda i derbi grupe, a drugi meč je na programu istog dana u 19.30 protiv domaćina Holandije, koja je na poslednja dva Svetska prvenstva bila protivnik Srbije u finalima. Od rezultata ovih mečeva umnogome će zavisiti pozicija naše reprezentacije u grupi, jer dve prvoplasirane ekipe nastavljaju takmičenje u četvrtfinalu.\nSve utakmice prvenstva možete da pratite od 18. juna na kanalu Sport Klub 1, na youtube adresi: https://www.youtube.com/user/3x3planet , kao i na oficijelnom sajtu Svetskog prvenstva na adresi:


EU podržava uvođenje potvrde o vakcinaciji protiv korona virusa koja bi bila “uzajamno priznata”, rekla je predsednica Evropske komisije, Ursula fon der Lajen.\nU izjavi za portugalske medije pred svoju današnju posetu Lisabonu, ona je rekla da je “medicinski važno da se ima sertifikat o vakcinaciji. Zato pozdravljam inicijativu grčkog premijera (Kirijakosa Micotakisa) o uzajamno priznatoj potvrdi o vakcinaciji”.\n“Da li će to dati prioritet ili pristup određenim dobrima, to je politička i pravna odluka koja treba da se razmatra na evropskom nivou”, dodala je fon der Lajen.\nGrčki premijer je u utorak pozvao Evropsku uniju da uvede “standardizovanu” potvrdu vakcinacije da bi podstakla turizam, teško pogođen pandemijom korona virusa.\n“Hitno je doći do zajedničkog dogovora o uspostavljanju sertifikata za vakcinaciju koji će prihvatiti sve zemlje članice”, napisao je Micotakis u pismu šefici Evropske komisije. On je rekao da će standardizovan sertifikat biti dokaz da je neka osoba uspešno vakcinisana.\n“Iako nećemo da vakcinacija bude obavezna ili preduslov za putovanje, osobe koje su vakcinisane treba da imaju slobodu da putuju“, rekao je grčki premijer i dodao da će to podstaći i ohrabriti ljude da se vakcinišu, što je jedini način za “povratak u normalnost”.\nProtiv Micotakisovog predloga izjasnio se predsednik Rumunije Klaus Joanis koji smatra da “nije dobro deliti Evropu na dva dela”.


Kampanji „Budi odgovoran“ dodijeljena druga nagrada Partnerstva otvorenih vlada – OGP\nKampanji „Budi odgovoran“ dodijeljena druga nagrada Partnerstva otvorenih vlada\nKampanja „Budi odgovoran. Od tebe zavisi. Siva ekonomija 0%“ koju su zajedno razvili Vlada Crne Gore i Elektrotehnički fakultet u Podgorici uz značajnu podršku Programa za razvoj Ujedinjenih nacija (UNDP), Ambasade Ujedinjenog Kraljevstva u Crnoj Gori i nevladinog sektora osvojila je drugu nagradu međunarodne inicijative Partnerstva otvorenih vlada u konkurenciji najboljih projekata iz 33 zemlje svijeta koji afirmišu uključivanje građana u javne politike.\nOvo prestižno priznanje dodijeljeno je crnogorskoj kampanji zbog, kako je navedeno, doprinosa u afirmaciji saradnje civilnog i javnog sektora i aktivnog uključivanja građana u javne politike.\nNa ceremoniji dodjele nagrada, koja je održana u srijedu popodne (kasno uveče po srednjeevropskom vremenu) na nivou šefova država i vlada, na marginama Generalne skupštine Ujedinjenih nacija u Njujorku, najviši državni zvaničnici zemalja čiji su projekti osvojili prva tri mjesta govorili su o nagrađenim inicijativama i uručili nagrade pobjedničkim timovima.\nPredsjednik Vujanović je naglasio da ovaj projekat ne bi bio moguć bez naprednih akademskih znanja predstavnika Elektrotehničkog fakulteta u Podgorici, značajne podrške UNDP Crna Gora i Britanske ambasade u Podgorici, posvećenog rada inspekcijskih službi, i liderske vizije Ministarstva finansija.\nTakođe, Predsjednik Crne Gore je izrazio naročitu zahvalnost odgovornim građanima i crnogorskim medijima na kontinuiranoj podršci kampanji „Budi odgovoran“, kao i nevladnim organizacijama Centru za demokratsku tranziciju, Institutu Alternativa, Građanskoj alijansi, Ekološkom pokretu „Ozon“ i NVO Green Home koje su podržale kandidaturu crnogorske kampanje za ovu prestižnu međunarodnu nagradu.\nPartnerstvo otvorenih vlada je multilateralna inicijativa koja ima za cilj da bezbijedi konkretnu posvećenost vlada unapređenju transparentnosti, osnaživanju uloge javnosti u procesu donošenja odluka, borbi protiv korupcije i afirmaciji upotrebe novih tehnologija u cilju razvoja demokratije. Crna Gora je jedna od prvih zemalja koje su pristupile ovoj inicijativi i koja danas okuplja 64 zemlje svijeta.\nPartnerski projekat „Budi odgovoran“ Elektrotehničkog fakulteta, Vlade i UNDP-a među najboljima na konferenciji Partnerstvo otvorenih vlada\nSrđan Kusovac imenovan za koordinatora Operativnog tima „Partnerstvo otvorenih vlada“


Vlada ćuti o Turskom toku da ne naljuti EU - Ekonomija - Dnevni list Danas\nPočetna » Ekonomija » Vlada ćuti o Turskom toku da ne naljuti EU\nZvanični Beograd bez komentara o Erdoganovoj izjavi o priključenju Srbije na gasovod iz Rusije\nG. Vlaović15.10.2017. 07:28\nFoto: EPA/ SEDAT_SUNA\nIako su nadležni u Srbiji veoma zadovoljni izjavom predsednika Turske Redžepa Tajipa Erdogana da će se Srbija snabdevati gasom iz Turskog toka, niko iz Vlade Srbije neće zvanično komentarisati njegov stav kako se to ne bi u političkom smislu negativno odrazilo na našu zemlju, kaže za Danas izvor blizak Vladi Srbije.\nI zaista, Ministarstvo energetike ali i svi drugi državni organi, ostali su nemi na izjavu Erdogana, iako je ona u potpunosti u skladu sa energetskim interesima Srbije.\nSrpski zvaničnici se ne libe da podrže izgradnju gasne interkonekcije sa Bugarskom, jer je to projekat Evropske unije, kao ni snabdevanje Srbije „plavim energentom“ iz Severnog toka, ali kada je reč o projektu koji nam je strateški najisplativiji, Turskom toku mediji kod domaćih zvaničnika nailaze na „zid ćutanja“.\n– Vlada Srbije je u potpunosti opredeljena i zainteresovana za ideju da se gasovod Turski tok, čiju izgradnju pripremaju Rusi i Turci, proširi i na teritoriju Srbije. Na taj način bi naša zemlja dobijala jeftiniji gas nego iz Severnog toka jer ne bi plaćala skupe tranzitne takse. Vlada Srbije sa sigurnošću očekuje da će Evropska komisija i Ruska Federacija postići dogovor koji će omogućiti nastavak sprovođenja ruskih energetskih projekata. Tako će se stvoriti i mogućnost da se cevi gasovoda Turski tok postave kroz Srbiju. Na taj način Srbija bi imala dovoljne količine gasa a postala bi i tranzitna zemlja koja bi ubirala prihode od tranzitne takse – ističe naš sagovornik. Ipak, republička Vlada je donela odluku da u javnosti ne nastupa sa zvaničnom podrškom izgradnji Turskog toka kroz Srbiju da ne bi naljutila partnere u Evropskoj uniji.\n– Poznato je da je zbog zbivanja u Ukrajini Evropska unija odlučila da zamrzne sve energetske projekte sa Rusijom pa je zbog toga Moskva obustavila izgradnju gosovoda Južni tok. Zvanično, Brisel ne podržava ideju da se Turski tok proširi na zemlje Evrope pa Srbija ne želi da se ističe podrškom tom projektu dok god mu se EU protivi. U Vladi preovladava uverenje da bi to bilo loše za evro integracije Srbije kojima teži. Ipak, Vlada prećutno odobrava sve što je Erodgan rekao, ali čeka da Brisel i Moskva izglade svoje nesporazume kako bi mogla da se zvanično oglasi po tom pitanju – kaže naš sagovornik. I pored toga što nadležni u Srbiji Erdogana smatraju prijateljem ipak ne gaje iluzije da je on „igrač tog kalibra“ koji bi mogao da obezbedi izgradnju Turskog toka kako bi ruski gas stizao do potrošača u zemljama Evropske unije.\nAnalitičar Dragomir Anđelković smatra da je proširenje projekta Turski tok na Evropu sve izvesnije, ali i da će njegova realizacija biti omogućena tek po postizanju dogovora između Evropske unije i Rusije.\n– Stvar je u tome što je zemljama EU poput Italije i Austrije neophodan ruski gas. Samim tim Evropska unija neće ići protiv interesa svojih građana i realno je očekivati da će biti dogovoreno razvijanje tog, ali i drugih gasnih projekata iza kojih stoji Rusija. Vlada Srbije je veoma raspoložena za izgradnju Turskog toka kroz našu teritoriju jer bi to na efikasan način podmirilo naše energetske potrebe i interese ali je očito da ne želi da bude glasnogovornik tog projekta u javnosti. Jednostavno, Vlada smatra da Srbija kao mala zemlja takve odluke treba da prepusti Briselu i Moskvi – kaže Anđelković za Danas. Prema njegovim rečima, očito je da je Erdogan prva istaknuta ličnost koja je u javnosti nastupila sa takvom idejom kao i da je sasvim očigledno da se razgovori na tu temu vode „van radara javnosti“.\nVojislav Vuletić, generalni sekretar Udruženja za gas Srbije, kaže za Danas da bi sprovođenje ideje da se ruski gas Turskim tokom preko naše zemlje doprema do potrošača u Evropskoj uniji bila sjajna stvar za Srbiju ali da to ne zavisi samo od dobre volje Erdogana i ruskog predsednika Vladimira Putina\n– Očito je da i kod ruskog i kod turskog predsednika postoje simpatije da se Turski tok proširi na teritoriju Srbije. U skladu s tim treba tumačiti i izjavu koju je dao Erdogan. Ipak, treba naglasiti da dobra volja nije dovoljna da se Turski tok proširi. Za tako nešto potrebno je da se slože zemlje poput Bugarske i Makedonije. Sjedinjenim Američkim Državama ne odgovara razvoj bilo kog međunarodnog ruskog gasnog projekta te vrše pritisak na Evropsku uniju da sve takve projekte odbaci. Dakle, turska inicijativa da se gasovod gradi preko naše teritorije ne vredi ništa ako Evropska unija ne bude zainteresovana za sprovođenje tog projekta – kaže Vuletić. On dodaje da je Turski tok za Srbiju bolji i isplativiji projekat od Severnog toka ali da bi ipak najbolje rešenje bilo da se Moskva i Brisel dogovore i reše svoje sporove i da se tako odmrzne projekat Južni tok od koga bi naša zemlja najviše profitirala.\nEkspert za strana ulaganja Mahmud Bušatlija takođe napominje da za izgradnju Turskog toka kroz Evropu nije dovoljna samo dobra volja Erdogana već i saglasnost Evropske unije za tako nešto.\n– Takođe treba postaviti i pitanje da li će uopšte da bude dovoljno količina gasa za njegovu distribuciju evropskim potrošačima. Poznato je naime da je predviđeno da Turski tok ima upola manji kapacitet od Južnog toka pa je potpuno neizvesno koliko će uopšte gasa biti dostupno za distribuciju kada Turska namiri svoje potrebe – kaže Bušatlija za Danas.\nPodsećanja radi, Redžep Tajip Erdogan izjavio je tokom svoje posete Srbiji da ne isključuje mogućnost da se naša zemlja priključi na gasovod Turski tok. On je dodao da „Putin sigurno neće negativno gledati na to i nadam se da će se to rešiti uskoro“.\n3 reagovanja na “Vlada ćuti o Turskom toku da ne naljuti EU”\nnema od te rabote ništa kaže:\n15. oktobra 2017. u 14.03\n"Dogovor" s Turcima je jak i pouzdan dogov. Izradili su veće sile od nas jadnika. To je na dugom štapu kao i ulazak u EU. A ko zna koliko bi nas to koštalo.\n15. oktobra 2017. u 15.14\nMi bi sada trebalo da se radujemo konektovanju na praznu cev iz Turske! Blesavo, ali u Srbiji realno.\nBel ami kaže:\n15. oktobra 2017. u 17.18\nNe moze vlada Srbije o tkz "turskom toku" da naljuti EU jer u Brisselu odavno znaju s`kim imaju posla u Beogradu. Dovoljno je videti ministra odbrane Vulina sa alkom na uhu a za njim tkz ministra ino-poslova demagoga Dacica … i shvatiti da su oni blizi gusarskim drzavama juzne amerike poput Kolumbije nego onima na jugu evrope odn zapadnog balkana.


Žene u crnom svake godine na Trgu republike u Beogradu obeležavaju godišnjicu genocida u Srebrenici\nUdruženi u negiranju genocida. Tako se mogu opisati dominantni stavovi u Srbiji i 22 godine nakon srebreničkog masakra, ali i sedam godina pošto je Srbija u Skupštini usvojila Deklaraciju o zločinu u Srebrenici, ali nije upotrebila reč genocid. Kao u retko čemu, vlast i skoro cela parlamentarna opozicija, kao i većinski deo javne scene, jedinstveni su u izbegavanju upotrebe termina genocid iako sama Srbija priznaje jurisdikciju Međunarodnog suda pravde koji je tako definisao zločin iz leta 1995. godine. Oni koji se suprotstavljaju takvom trendu i traže priznavanje genocida na društvenoj su margini.\nDok tabuti identifikovanih žrtava iz Srebrenice ove godine putuju ka Potočarima, direktor beogradskog Muzeja žrtava genocida Veljko Đurić Mišina, bez ustezanja konstatuje:\n„Ono što je mene zapanjilo boravkom u Potočarima jeste premalo nišana, odnosno grobova na onu cifru koja se stalno pominje, a to je osam hiljada. Nema toliko. A druga stvar, nikada nije dokazano čiji su leševi u tim grobovima ispod nišana, koje nacionalnosti.“\nMišina je samo jedan od učesnika tribine u Medija centru, na kojoj je predstavljen zbornik radova "Preispitivanje Srebrenice" u zajedničkom izdanju Muzeja žrtava genocida u Beogradu, Predstavništva Republike Srpske u Srbiji i Fonda strateške kulture iz Moskve.\nJednostavno govoreći radi se o dokumentu koji relativizuje srebrenički genocid, na različite načine, pa i poređenjem ovog zločina s polovine devedesetih godina prošlog veka, sa strahotama počinjenim u Drugom svetskom ratu.\n„Svima nam je jasno da je genocid u vrijeme Prvog i Drugog svjetskog rata nad Jevrejima, Jermenima, Srbima bio takav da se ne može uporediti ni sa jednim zločinom u svijetu tokom ratova u drugoj polovini 20. vijeka, pa ni sa zločinima počinjenim u ratovima pokrenutim razbijanjem Jugoslavije, gdje je zločin nad Srbima u Hrvatskoj, zločin nad Srbima i Bošnjacima u Srebrenici i oko Srebrenice bio sigurno i najveći“, rekao je Mlađen Cicović, direktor Predstavništva Republike Srpske u Srbiji.\nKulturološkinja Aleksandra Đurić – Bosnić, autorka knjige “Kultura nacije: između krvi i tla”, objašnjavajući dominantni stav u Srbiji prema Srebrenici kaže da su njeni građani u istorijskom i u smislu sadašnjice radije zagledani u ono što čine susedi i drugi.\n„Onog momenta kada budemo pristali da kažemo i glasno izgovorimo da je ne samo u Srebrenici, nego na teritoriji Bosne i Hercegovine, tada činjen genocid, mislim da će stvari prestati da budu do te mere traumatične i samo jedno takvo priznanje i nazivanje stvari pravim imenom može da dovede do jedne dobre, pročišćavajuće situacije“, kaže Đurić – Bosnić.\nSavez antifašista Vojvodine (SAV) pozvao je vlasti u Srbiji da "hitno prestanu sa relativizovanjem i negiranjem" zločina počinjenog u Srebrenici 11. jula 1995. godine, kako bi se napravio diskontinuitet sa "ratnom politikom devedesetih".\n"Iako je Skupština Srbije 2010. godine donela rezoluciju o prihvatanju presude, vladajuće nacionalističke strukture u Srbiji i danas su pre svega posvećene relativizaciji i negiranju srebreničkog genocida", navodi se u saopštenju Saveza.\nZvaničnici u Beogradu govore da se u Srebrenici dogodio strašan zločin i maskar, ali ne upotrebljavaju reč genocid. Skupština Srbije je 2010. godine usvojila Deklaraciju o Srebrenici u kojoj se osuđuje zločin nad bošnjačkim stanovništvom Srebrenice u julu 1995. godine, na način utvrđen presudom Međunarodnog suda pravde u Hagu.\nAktuelni predsednik Srbije Aleksandar Vučić se kao premijer na 20-u godišnjicu poklonio srebreničkim žrtvama u Potočarima. I on govori da se u Srebrenici dogodio težak zločin, ali nikada taj zločin nije okarakterisao kao genocid. Vučić je čak početkom ove godine izjavio da se postavlja pitanje zašto se insistira na pravnoj kvalifikaciji da je to bio genocid.\nSa ovim stavom vlasti slaže se i veći deo parlamentarne opozicije. Tako je recimo, predsednik Demokratske stranke Srbije Miloš Jovanović naveo da je "komemoracija ratnog zločina" koji je počinjen u Srebrenici do sada isključivo služila da se srpskom narodu nametne odgovornost za nepostojeći genocid.\nIstoričar Predrag Marković, koji je i potpredsednik vladajuće Socijalističke partije Srbije, nekada partije koja je sa Slobodanom Miloševićem na čelu bila lider ratne politike,insistira na tome da je upotreba termina genocid veoma sporna. Ne radi se o težini zločina nego o značenju pojma, kaže Marković.\n„Genocid je recimo holokaust gde je poginulo nekoliko miliona ljudi ili uništavanje Jermena u Prvom svetskom ratu ili uništavanje Roma i Srba u Drugom svetskom ratu. Što se tiče događaja kao što je Srebrenica, bez obzira na strahotu tog zločina, on tehnički nije genocid“, kaže Marković navodeći da je taj događaj najveća sramota u srpskoj vojničkoj istoriji.\nHaški tribunal je doneo presudu da je u Srebrenici počinjen genocid\nNa konstataciju da je Međunarodni sud pravde zločin u Srebrenici okvalifikovao kao genocid Marković odgovara da je taj sud iz političkih razloga želeo negde da pomene reč genocid.\n„Što se države Srbije tiče i srpskog naroda, sem tih glasova u javnosti, mislim da su se i Republika Srpska i Srbija dovoljno ogradili od tog zločina samim tim što su svi političari i vojni rukovodioci procesuirani ili kažnjeni“, smatra Marković.\nU utorak, 11. jula navršava se 22 godine od ulaska snaga Vojske Republike Srpske u Srebrenicu, bošnjačku enklavu u istočnoj BiH koja je formalno bila pod zaštitom UN i u kojoj je, potom, po presudi Medjunarodni sud pravde u Hagu iz 2007. izvršen genocid nad stanovništvom.\nPrema optužnicama Haškog tribunala, vojnici pod komandom generala Ratka Mladića su od 11. do 19. jula organizovano i sistematski ubili oko 8.000 bošnjačkih muškaraca i dečaka.\nAleksandra Đurić – Bosnić konsatuje da je Srbija još daleko od priznanja da je u Srebrenici počinjen genocid.\n„Situacija koja nas okružuje, u regionu, Evropi, ponovo naginje uspostavljanju nekih starih modela koji su zasnovani na ksenofobiji, rasizmu, distancama prema različitim konfesionalnim sistemima. Bojim se da nas to nešto što nas okružuje, zajedno sa ovim našim potencijalom da se istorijski ne sećamo i da se radije priklonimo istorijskim revizijama i preimenovanju istorije, u ovom trenutku drži vrlo daleko od priznavanja genocida u Srebrenici“, zaključuje Đurić – Bosnić.\nGodišnjicu srebreničkog genocida u Beogradu tradicionalno obeležavaju nevladine organizacije Žene u crnom i Inicijativa mladih za ljudska prava.\nBeograd: Skupovi povodom godišnjice Srebrenice bez incidenata


Petković drugo pojačanje Radničkog - Sportske.net\nMarko Petković dolazi iz aktuelnog prvaka Evrope Barselonete, koja je bila bolja upravo od Radničkog u prošlosezonskom finalu Lige šampiona.\nPetković je ponikao u VK Beograd, a potom je u inostranstvu nastupao za Galatasaraj, pa potom u Budvi, da bi na kraju igrao za Barselonetu.\nPetković je posle Marka Ćuka drugo pojačanje Radničkog za novu sezonu.\nSportski direktor Radničkog Jugoslav Vasović izrazio je zadovoljstvo zbog dolaska Petkovića u klub i dodao da ekipa još nije kompletirana.\n"Marko, iako još mlad, ima dosta interesantnu i impresivnu biografiju. Tako smo, posle angažovanja Marka Ćuka, sa dva Marka rešili problem na levoj strani, uz Srdjana Vuksanovića, koji ostaje u klubu. Sredinom sledeće nedelje ili posle Evropskog prvenstva biće predstavljen još jedan igrač s kojim smo se dogovorili, a koji nam je izuzetno bitan", kazao je Vasović.\n"Polako sklapamo sastav, a sigurno je da ostaju Zdravko Radić, Aleksandar Ćirić, Srđan Vuksanović, Dušan Marković, Miloš Miličić, Boris Popović, Ivan Basara i Stefan Popović. Priključiće im se i Nikola Bogdanović, koji je bio na pozajmici u Kikindi. Tu je još nekoliko mlađih igrača sa kojima smo u kontaktu i još dva-tri ozbiljnija imena", kazao je Vasović.


Kremlj: Trgovinski ratovi u svetu — pretnja „runetu“ - Sputnjik Srbija\n16:41 24 Novembar 2020\nPortparol predsednika Rusije Dmitrij Peskov objasnio je potrebu da se interesi Rusije zaštite nacrtom uredbe Vlade navođenjem slučajeva u kojima je moguća izolacija ruskog interneta („runeta“).\n„Očuvanje unutrašnjih, suverenih kapaciteta predstavlja neophodne poteze za zaštitu sopstvenih interesa“, rekao je portparol Kremlja novinarima komentarišući objavljivanje ovog dokumenta.\nOdgovarajući na pitanje o rizicima vezanim za nejasnoće niza formulacija ovog dokumenta, Peskov je istakao da je „to stvar prakse sprovođenja zakona i da je tu bolje obratiti se stručnjacima“.\nPrema njegovim rečima, smisao ovog dokumenta je zaštita ruske mreže u slučaju neprijateljskih koraka iz inostranstva. Peskov je naglasio da „opasnost od takvih koraka nije samo čisto hipotetička“.\nPredstavnik Kremlja je ukazao na takve rizike, konkretno u okviru trgovinskih ratova, koji predstavljaju sistemske opasnosti i to ne samo za učesnike ovih trvenja, već i za ekonomije celog sveta.\nMinistarstvo komunikacija Rusije pripremilo je proceduru centralizovanog upravljanja javnom telekomunikacionom mrežom u okviru Zakona o održivom „runetu“. Dokument definiše vrste pretnji protiv kojih će se primenjivati centralizovano upravljanje komunikacijama. Među njima su pretnje integritetu (nemogućnost uspostavljanja veze između korisnika), pretnje održivosti (prekid rada mreže prilikom kvara opreme, prirodne ili tehnogene katastrofe) i pretnje bezbednosti (pokušaji hakovanja opreme provajdera ili destabilišući interni ili eksterni informacioni uticaj na komunikacijske mreže).


Klinika za kardiohirurgiju dobiće Banku krvi\nIzvor: JUGpress.com, 05.Dec.2021, 16:00\nKlinika za kardiohirurgiju Univerzitetskog kliničkog centra Niš dobila prvi i najvazniji deo opreme za Banku krvi koja će biti funkcionalna već za nekoliko meseci, kaže direktor ove Klinike profesor dr Dragan Milić.\n“Ova aparatura potpuno automatizovanim procesom izuzetno brzo i bez mogućnosti greške odredjuje krvne grupe, Rh faktor i druge parametre krvi koji su neophodni za utvrdjivanje kompatibilnosti. Pored činjenice da će krvni derivati u slučaju potrebe >> Pročitaj celu vest na sajtu JUGpress.com << biti dostupni odmah našim pacijentima, moći ćemo i da bolesnicima koji se podvrgavaju najtežim operacijama, gde se očekuju obilna krvarenja, da preoperativno uzmemo krv i da je vratimo tokom ili neposredno posle operacije. Metoda koja se koristi samo u najeminentnijim centrima u svetu”, kazao je profesor dr Dragan Milić.\nOvu opremu u vrednosti od 50 000 evra obezbedila je Izraelska ambasada u Beogradu.\n“Iskreno se zahvaljujemo njegovoj ekselenciji, ambasadoru Izraela u Srbiji, gospodinu Yahel Vilanu na posvećenosti u zbližavanju naša dva naroda i države. Koristimo priliku i da našim prijateljima čestitamo praznik svetlosti – Hannuka sameach!”, dodao je dr Dragan Milić.


Održan 23. Fišerov memorijal\nOdržan 23. Fišerov memorijal\nLjubitelje ribolova još jednom je na reci Savi okupio 23. Fišerov memorijal\nTakmičenje u sportskom ribolovu je, kao i prethodnih godina, organizovalo Sportsko društvo „Kolubara“, uz podršku Gradske opštine Obrenovac i Javnog preduzeća za zaštitu životne sredine.\nMemorijal je ovog puta okupio oko 30 takmičara, a pored veterana u pecanju i redovnih posetilaca, bilo je i onih koji su se po prvi put oprobali u sportskom ribolovu.\n„Moram da pohvalim rad Sportskog udruženja „Kolubara“, koje je u prethodnom periodu bilo u veoma teškom stanju i svi smo srećni što je to udruženje uspelo, uz pomoć entuzijasta u okviru kluba i Gradske opštine Obrenovac, da se izvuče i krene nekim putevima stare slave“, rekao je Miloš Stanković, predsednik Komisije za sport Gradske opštine Obrenovac.\nStanković je dodao da će Sportsko ribolovačko društvo „Kolubara“ i u narednom periodu, kroz sve opštinske programe, moći da napreduje i svojim aktivnostima pridruži još veći broj članova.\nBranislav Vilotić ispred kabineta predsednika GO Obrenovac, kazao je da je uglavnom sva ulovljena riba, osim nekih vrsta koje su vraćene u Savu, ubačena u kanal u Zabranu. On je objasnio da se takva praksa neguje zato što 80 do 90 odsto ishrane ove ribe čine larve komaraca. Takvim biološkim tretmanom komaraca, kaže Vilotić, značajno se smanjuje njihovo brojno stanje što i jeste osnovni cilj.\nNa ovom takmičenju svoje snage odmerili su i vrsni kulinari u pravljenju riblje čorbe, čijoj su degustaciji, odmah po završetku zvaničnog dela memorijala, pristupili svi takmičari i posetioci. Najuspešniji su, osim još jednog lepog ribolovačkog iskustva, svojim kućama poneli pehare i medalje.


Nemačka našla još jedan način da se distancira od Amerike - 21.08.2018, Sputnik Srbija\nNemačka našla još jedan način da se distancira od Amerike\nMinistar inostranih poslova Nemačke Hajko Mas je izjavio da EU treba da stvori nezavisan pandan platežnom sistemu SVIFT kako bi zaštitila svoje kompanije od... 21.08.2018, Sputnik Srbija\n18:30 21.08.2018 (Osveženo: 18:31 21.08.2018)\n© REUTERS / Kai PfaffenbachSedište ECB u Frankvurtu i logo evra\nMinistar inostranih poslova Nemačke Hajko Mas je izjavio da EU treba da stvori nezavisan pandan platežnom sistemu SVIFT kako bi zaštitila svoje kompanije od američkih sankcija protiv Irana.\n19 Avgust 2018, 17:05\n„U toj situaciji strateški važno je da jasno kažemo Vašingtonu: ’Radićemo zajedno‘. Međutim, mi nećemo raditi protiv sebe. Zato bi bilo dobro da se evropske kompanije zaštite od sankcija sa pravne tačke gledišta“, navodi se autorskom tekstu nemačkog ministra za list „Handelsblat“.\nPočetkom avgusta šefica diplomatije EU Federika Mogerini i ministri inostranih poslova Nemačke Hajko Mas, Velike Britanije Džeremi Hant i Francuske Žan Iv le Drijan su izrazili žaljenje zbog uvođenja američkih sankcija Iranu. Tada je saopšteno da će EU aktivirati instrument blokade kako bi se zaštitile evropske kompanije od američkih sankcija Iranu.


eKapija | Milion puta tačniji od tehnologije prepoznavanja lica? - Kineska kompanija razvila sistem skeniranja vena na dlanu (VIDEO)\nIzvor: Nezavisne novine | Ponedjeljak, 30.09.2019.| 09:32\nMilion puta tačniji od tehnologije prepoznavanja lica? - Kineska kompanija razvila sistem skeniranja vena na dlanu (VIDEO)\nIako većina kompanija za sisteme prepoznavanja svoj fokus stavlja na facijalno prepoznavanje, jedna kineska firma tvrdi da je razvila mnogo napredniji sistem identifikacije koji je zasnovan na mikroosobinama vena koje se nalaze u ljudskoj ruci. AirWave je razvila kompanija MELUX, i to je nevjerovatno efikasan sistem identifikacije za koji se tvrdi da je i do milion puta tačniji nego tehnologija raspoznavanja lica.\nU licu postoji samo 80 do 280 tačaka koje umjetna inteligencija može prepoznati kada skenira nekoga, ali AirWave može skenirati više od milion mikroosobina koje se nalaze u dlanu ruke za manje od 0,3 sekunde.\nOvo čini ovaj sistem faktički nemogućim za prevaru. Jednostavan prelazak dlanom iznad specijalnog senzora je sve što je potrebno kako bi se dobila ultratačna identifikacija i autentikacija ili autorizacija.\n- AirWave tehnologija vena ruke, koja je bazirana na umjetnoj inteligenciji, u mogućnosti je da osjeti milione dimenzionalnih mikroosobina, karakterističnih tačaka, od velikih vena, do kapilara. Za to je potreban jedan prelazak rukom iznad senzora, što omogućava korisnicima da ostanu u pokretu dok traje autorizacija - rekao je Xie Qinglu, osnivač i član odbora MELUX-a.\n- Velike vene i kapilari ispod kože su jedinstveni, oni su na nivou pet mikrometara, i čak su i više sofisticirani nego putevi u metropolama - dodao je Xie Qinglu.\nAirWave tehnologija može identifikovati jednu ruku od milijardu, u manje od tri desetine sekunde. U ovom trenutku, kineski narod se oslanja na QR kodove, facijalno prepoznavanje i sisteme lozinki po pitanju plaćanja. MELUX smatra sadašnje metode nesigurnima i otežavajućim okolnostima za starije građane, pogotovo po pitanju facijalnog prepoznavanja. AirWave se smatra mnogo efikasnijim i sigurnijim, lakim za korištenje, i mnogo manje invazivnim.\nskeniranje vena na dlanu\nsistem prepoznavanja zasnovan na venama\ntehnologije raspoznavanja lica


16-09-2019 15:26 Izdvojeno Srbija Politika\nSporazum o uspostavljanju i razvoju tog sistema danas su potpisali ministar unutrašnjih poslova Nebojša Stefanović, ministarka pravde Nela Kuburović i ministar finansija Siniša Mali.\nDokument su u Palati Srbija potpisali i republički javni tužilac Zagorka Dolovac, direktor Kancelarije saveta za nacionalnu bezbednost i zaštitu tajnih podataka Goran Matić, direktor Agencije za borvu protiv korupcije Dragan Sikimić i prvi zamenik tužioca za organizovani kriminal Jasmina Milovanović Ganić.\nMinistar Stefanović ocenio je da je potpisivanje današnjeg sporazuma važan korak za Srbiju na putu ka punopravnom članstvu u EU i dostizanju visokih evropskih standarda.\n- Formiranje sistema omogući će digitalizaciju naših baza podataka o organizovanim kriminalnim grupama i razmenu informacoja između svih nadležnih institucija i samim tim efikasniju i bolju borbu protiv organizovanog kriminala - rekao je Stefanović.\nDodao je da je početka godine Odeljenje za organizovani kriminal MUP-a je Tužilaštvu predalo 78 članova kriminalnih grupa koje su se bavile švercom narkotika i oružja, krijumčarenjem migranata, visokotehnološkim kriminalom i drugim teškim krivičnom delima, kao i da su tokom ove godine zaplenjene 4,4 tone droge na teritoriji Srbije.\n- Uspostavljanje ovog nacionalnog sistema omogućiće da institucije brže razmenjuju podatke i da brže reaguju na terenu. Kad uspostavimo ovaj sistem policajci i tužioci će moći da na jedinstvenoj komunikacionoj platformi provere da li je počinilac krivičnog dela ranije učestvovao u kriminalnim radnjama, da li je osuđivan... Neće se gubiti vreme na razmenu papira - naglasio je Stefanović.\nIstakao je da je Srbija do sada ispunila više od 50 odsto aktivnosti iz Akcionog plana za Poglavlje 24 i dodao da će uspostavljanjem ovog sistema biti ispunjena jedna od najkompleksnijih i najznačajnijih preporuka Evropske komisije.\n- Potpisivanje današnjeg sporazuma je pravi primer kako da svi zajedno uhvatimo u koštac sa problemima bezbednosti i kriminala - rekao je Mali.\nNaveo je da je borba protiv pranja novca doprinela smanjenu rizika ulaganja u našu zemlju i podsetio da je Srbija u junu skinuta sa tzv.crne liste FATF-e i da je u prvoj polovini 2019.godine direktan priliv stranih ulaganja izynosi 1,9 milijardi evra što je, kaže, za 31 odsto više nego prošle godine.\n- Srbija je i dalje lider u privlačenju stranih investicija u regionu i dodao da je u prvih šest meseci u u ovoj godini za 31 odsto porasle strane investicije u našoj zemlji - rekao je Mali i najavio donošenje nove Strategije o sprečavanju pranja novca do kraja godine.\nMinistarka pravda Nela Kuburović rekla je da je uspostavljanje nacionalnog kriminalističko-obaveštajnog sistema bila jedna od obaveza naše zemlje u okviru Poglavlja 24 i da je protokol koji su ministarstva pravde i unutrašnjih poslova potpisali 2017 bio je na neki način preteče današnjem sporazmu i da dva ministarstva i tužilaštvo i policija duže od dve godine elektronski razmenjuju podatke.\n- Bilo je potrebno da zamenimo pismeno dopisivanje, pre svega evidencije o prebivalištima, kao i da policija ima uvid u bazu našeg ministarstva. Za dve godine u bazu podataka o prebivalištu ima više od 640.000 upisa što govori o tome kolika je ušteda u vremenu i kraće trajanje postupaka u tužilaštvu - navela je Kuburović.\nIstakla je da će ministarstvo na čijem je čelu nastaviti da sarađuje sa Ministarstvu unutrašnjih poslova na razvoju ove platforme, kao i na bazi podatak o sprečavanju i borbu protiv terorizma.\nŠef Delegacije EU u Srbiji Sem Fabrici rekao je da potpisivanje današnjeg sporazuma korak napred na putu Srbije ka članstvu u EU i istakao da je važno da Srbija ima nacionalni sistem koji će doprineti efikasnoj borbi protiv organizovanog kriminala sa kojim se, kaže, suočava svaka zemlja u svetu.